31 Oktyabr 2020 06:16\nİngiltərənin "Arsenal" klubunun futbolçusu Mesut Özil Fransada baş vermiş faciəvi hadisəyə münasibət bildirib.\nPublika.az xəbər verir ki, Türkiyə əsilli almaniyalı yarımmüdafiəçi bununla bağlı özünün "Instagram" hesabında paylaşım edib.\n32 yaşlı oyunçu "İslam dinində terrora yer yoxdur" yazıb.\nQeyd edək ki, Fransanın Nitsa şəhərində naməlum şəxs kilsənin qarşısında insanlara hücum edərək terror aktı törədib. Hadisə nəticəsində 3 nəfər ölüb. Bir neçə saatdan sonra isə Avinyonda bıçaqla silahlanmış şəxs polislərə hücum çəkib.\nTeqlərTÜRKİYƏ FRANSA Mesut Özil\nTürkiyədə ahıl qadın zəlzələ dağıntıları altından xilas edildi\nZeynəb Xanlarovanın o mahnısını eşidən kimi... - Atabəy Nəcəfpurla MÜSAHİBƏ\n“İranda elə assimilyasiyaya məruz qalmışdıq ki, hətta “qaraqoyun” sözünün fars mənşəli olduğunu zənn edirdim. Çünki ana dilimizdə ancaq evdə danışa bilirdik”.\nBu sözləri Publika.az-a müsahibəsində Norveçdə yaşayıb fəaliyyət göstərən diaspor fəalı Atabəy Nəcəfpur bildirib.\n- Cənab Nəcəfpur, öncə İrandan Norveçə uzanan məşəqqətli yolunuz haqda danışmağınızı istərdim.\n- 1961-ci ildə Güney Azərbaycanın Urmu şəhərinin Urmu gölünün yaxınlığında yerləşən Yengecə kəndində anadan olmuşam. Ulu babamın qardaşı Azərbaycan Milli Hökumətinin qurucusu Seyid Cəfər Pişəvərinin əsgəri imiş. Yadıma gəlir ki, uşaq olanda böyüklərimiz çay içib söhbətləşəndə Milli Hökumətdən danışardılar. O vaxtlar başa düşməzdim, amma illər keçdi, İran adlanan ölkədə 1978-79-cu illərdə inqilab baş verdi. 18 yaşımda doğma torpaqlarımı tərk etmək məcburiyyətində qaldım. Uzun səyahətim də məhz burdan başladı.\nİran adlanan ölkə tərəfindən həbs edilmişdim və üzvü olduğum təşkilat məni həbsdən qaçıraraq xilas eləmişdi. Artıq İran adlanan ölkədə yaşamağım qeyri-mümkün idi. Xilas olduğum gecə ailəmlə təcili vidalaşıb yola çıxdım. Bilirsiniz, Urmu Türkiyənin sərhədinə yaxın bir yerdə yerləşir. Lakin o səfər həyatımın ən uzun yolçuluğu oldu. Qarşıda məni gözləyənlərdən xəbərsiz idim.\n- Türkiyəyə pənah apardınız...\n- Elədir. Çox böyük çətinliklə sərhədi aşıb, Türkiyəyə keçdim. Helanə adlı kənddə türk əsgərlərinə yaxalandıq. Ancaq gözləmədiyim bir hadisə ilə qarşılaşdım. Türk əsgərləri bizi canla-başla qucaqlayıb, öz idarələrində qonaq elədilər. Ertəsi gün Həqqari şəhərinə göndərdilər. Son məqamadək bizə dəstək oldular. Türkiyədəki Xarici İşlər Nazirliyinin əməkdaşlarına əmanət etdilər ki, təhlükəsizliyimiz təmin olunsun. 15 gün Həqqaridə qonaq olduq. Türk əsilli olduğum üçün orda keçirdiyim 15 gündə polislərlə çox səmimi dostlaşdım və məndən tərcüməçi kimi çalışmağımı rica etdilər.\n- Yeni məkana alışa bildiniz?\n- Əməkdaşlığımız uğurlu oldu. Polislər bütün rahatlığımı təmin etdilər. Həmin müddətdə İranın ən məşhur şou aparıcısı Fereydun Fərruxzadın, keçmiş nazirlərin, ordu generallarının tərcüməçiliyini etdim. 15 gün sonra polislər məni İstanbula göndərdi. İran adlanan ölkənin təşkilatlarına daxil olub İran İslam rejiminə qarşı fəaliyyət göstərdiyim üçün çox peşman olmuşdum. Bir gün həyatımı dəyişən hadisə baş verdi. İstanbulda qaldığım hotelə bir nəfər gəldi və mənə sual verdi ki, burda azərbaycanlı varmı? Ona səsləndim ki, qərbi azərbaycanlıyam. O vaxtlar Güney, Quzey Azərbaycanın nə olduğunu bilmirdik, ancaq bilirdim ki, əslim türkdür.\nƏvvəllər bu şəxsin dediklərinə etiraz etməyə başladım. Fikirlərini rədd edirdim. Bunun səbəbi isə öz tariximə bələd olmamağım idi. İranda elə assimilyasiyaya məruz qalmışdıq ki, hətta “qaraqoyun” sözünün fars mənşəli olduğunu zənn edirdim. Çünki ana dilimizdə ancaq evdə danışa bilirdik.\n- Yenidən doğulduğunuzu hiss etdiniz?\n- Bilirsiniz, 12 dekabr 1946-cı ildə Azərbaycan Milli Hökuməti İran fars rejiminin əli ilə süquta uğramışdı. Bizə isə İranda bu “şanlı tarix”i sanki farslar düşmən Pişəvəridən bizi xilas etmiş kimi tanıdırdılar. Bu yalan hələ də İranda davam edir. Vaxt keçdikcə, bu şəxslə baş tutan söhbətlərimizdən sonra addım-addım milli kimliyimə qovuşurdum. Həmin şəxsin soyadını qürurla ifadə etmək istəyirəm. Təbriz əsilli müəllim Hocetti bəy. O, minlərcə Azərbaycan türk əsilli insanların təhsilinə böyük töhfə verib. Bizi milli varlığımız və kimliyimizlə tanış etdi. Onun sayəsində əsl Azərbaycan türkü olduğuma əminliyim artdı.\n- Türkiyədə neçə il yaşadınız?\n- 11 ilə yaxın Türkiyədə yaşadım. 89-cu ilin sonu Türkiyənin Daxili İşlər Nazirliyindən, yəni Ankaradan mənim İstanbuldakı polis müdiri olan dostuma teleqraf gəldi. Nə xoşbəxt mənə ki, bu teleqraf barədə məlumat sızdırdılar, bu, mənim xilasım oldu. Həmin məktubda mənimlə bağlı dəhşətli məlumatlar yazılmışdı. Məni həbs edib İran hökumətinə təslim etməli idilər. Teleqrafda yazılanlardan xəbərdar olar-olmaz təcili Ankaraya yola düşdüm. Səhər tezdən isə Birləşmiş Millətlər Təşkilatının ofisinə gedib özümlə bağlı məlumat verdim. Onlar məni təcili öz himayələrinə götürdülər və Xarici İşlər Nazirliyinə bildirdilər ki, ən qısa vaxtda Türkiyəni tərk edəcəm. Yenə səfərə çıxdım - bilmədiyim, tanımadığım bir ölkəyə... 20 gün içərisində Norveçə göndərildim.\n- Bu ölkə haqda məlumatınız var idi?\n- Norveç haqqında bildiyim təkcə bu idi ki, ölkə 6 ay aydınlığa, 6 ay isə qaranlığa bürünür. Soyuq qış günü Norveçə gəlib çatmışdım. Çatdığım yerdə qardan başqa nəsə görmürdüm. Şaxta idi və mən belə bir soyuq havanı daha əvvəllər hiss etməmişdim. Baxdığım her yer ağ idi. Hətta maşınlar sanki qar tunelindən hərəkət edirdi. 6 il Norveçin quzeyində yaşadım, ailə həyatını orada qurdum və övladım Şervin Nəcəfpur dünyaya göz açdı.\nQızım Azərbaycanımızın SSRİ-nin əsarətindən qurtulub müstəqilliyinə qovuşduğu il anadan oldu. Artıq bizim rəsmi dövlət olaraq tanınan vətənimiz vardı. 90-cı illərin əvvəllərindən Azərbaycan mədəniyyətini Novruz bayramlarını təşkil edərək, dadlı yeməklərimizi bişirərək tanıdırdıq. O vaxtlar biz bunun adının diaspor fəaliyyəti olduğunu belə bilmirdik. Evdə isə dostlarımın mənə göndərdiyi audio və video kasetlər dinləyib öz dilimizdə danışırdıq. O vaxtlar telefonla sevdiklərimizlə ürəyimizcə söhbət etmək mümkün deyildi. Məktublar isə aylarla gedib ünvana çatırdı. Yaşadığım şəhərdə ən azı 30 azərbaycanlı məskunlaşmışdı. Ancaq hamısı Güney Azərbaycan türkləri idi.\n95-ci ilin avqustunda Norveçin paytaxtı Osloya köçdük. Çünki artıq paytaxtda işə başlamışdım. Vaxt keçdikcə burada yaşayan azərbaycanlılar və türklərlə münasibətimiz quruldu. Amma həmin dövrdə informasiya qıtlığı yaşanırdı. Ümummilli liderimiz Heydər Əliyevin Norveçə rəsmi gəlişini bir müddət sonra yerli qəzetdə oxumuşdum. Çox sevinmişdim ki, Azərbaycanımızın prezidenti Norveçə səfər edir və iki neft ölkəsi arasında münasibət formalaşır.\n- Bildiyim qədərilə, həmin illərdə böyük sənətkarlarımızın konsertlərini də təşkil etmişdiniz?\n- Bir gün dostum zəng etdi ki, Norveçin nüfuzlu konsert salonlarından birində Cavid Təbrizlinin konserti baş tutacaq. Həmin konsertdə yüzlərcə həmyerlilərimizlə tanış oldum. Konsert vaxtı qızım səhnəyə qalxıb rəqs eləməyə başladı. Sonra Cavid bəy bizi yanına çağırdı. Qızım üçün “Ay qəşəng cücələrim, tükü ipək cücələrim, mənim göyçək cücələrim” mahnısını oxudu və öyrətdi. İllərdir görmədiyim dostumu və ailəsini də orada tapdım. O da İsveçrəyə köçmüşdü. O gecədən sonra özümü doğma torpağımda hiss eləmişdim. Həm qədim doğmaları görmüşdüm, həm də yeni dostlar qazanmışdım.\n97-ci ildə dostlarla qərarlaşdırdıq ki, Zeynəb Xanlarovanın Norveçdəki konsertini təşkil edək. Maddi ziyana düşmüşdük, ancaq onun “Yaşa, Azərbaycan” mahnısını eşidən kimi bütün məişət problemlərimizi unutmuşduq. 2003-cü ildə rəsmi olaraq Norveçdə diaspora təşkilatı qurduq və həmin il orada “Azərbaycan Səsi” radiosunu yaratdıq. Ciddi şəkildə diaspora işlərinə başladıq. Məqsədimiz Norveçdə yaşayan bütün Azərbaycan türklərini bir araya cəlb edib ölkəmizdə baş verənlərlə bağlı maarifələndirmək, tariximizi, mədəniyyətimizi və Azərbaycan həqqiətlərini tanıtdırmaq idi. Hazırda qızım bu müqəddəs yolu davam etdirir. Yaradıcısı olduğu “CAN” təşkilatı uğurlu işlər görür. Bütün fəaliyyətimizi, mitinqləri, konsertləri könüllü həyata keçiririk. Qazancımızla diaspor fəaliyyətlərimizi daha da gücləndirmək üçün hər ay pul toplayırıq. Burda doğulan, boya-başa çatan övladlarımızın milli kimliklərinə sahib çıxmaları üçün çalışırıq. Düzdür, digər ölkənin dəyərlərinə hörmətlə yanaşmaq, inteqrasiya etmək, təhsil alıb tolerant böyümək vacibdir, amma bununla yanaşı, onlara əsilləri ilə qürur duymalarını da aşıladıq.\nRuh hansı orqanda yerləşir və insan öldükdən sonra o hara gedir?\nRuhla bağlı müzakirələr bir çox suallar doğurur. Ruhvarmı? Varsa, haradadır? İnsan öldükdən sonra o haragedir?\nPublika.az “Sirli Mələk” layihəsində bu dəfəinsan oğlunu əsrlərdir maraqlandıran ruhumuzla bağlı suallara cavabtapmağa çalışdı.\nAstral bədənin çəkisi nə qədərdir?\nXX əsrin əvvəlləri amerikalı həkim Dunkan Makduqall insanlarınölümdən əvvəl və sonrakı çəkisini təyin edən təcrübələr həyatakeçirib. Təcrübə əsnasında ölüm ayağında olan xəstə son günləriniböyük tərəziyə bənzər yatağa yerləşdirilib. Makduqall insan ölərkəntərəzinin əqrəblərinin dəyişdiyini görüb. Qohumlarının razılığı ilə6 ölümcül xəstə üzərində çəki hesablama təcrübəsi aparılıb. Onlarölərkən bədənlərin çəkisi 21,26 qram azalıb.\n1988-ci ildə Makduqallın təcrübəsini Almaniya, daha sonra isəABŞ alimləri təkrarlayıb. Onlar da təcrübəsində xəstələrin ölənzaman çəkilərinin azalması müşahidə ediblər. Təkmilləşdirilmiştexnikanın hesabına azalma miqdarı daha az göstərilib - 2,5 qramdan6,5 qrama kimi.\nİsveçrə alimləri fərz edirlər ki, ruh insanı təkcə öldükdənsonra yox, yatarkən də tərk edə bilər. Sinaqdan keçənlər bir neçəgün həssas tərəzi-yataqlarda yatıblar.\nNəticələr eyni idi: dərin yuxuya getmiş insanların çəkisində 4-6qram azalma müşahidə olunub, oyandıqdan sonra isə əvvəlkiçəkilərinə qayıdıblar.\nBelə təcrübələr Rusiyada da keçirilirdi, ancaq heyvanlarüzərində. Mstislav Miroşnikovanın rəhbərliyi altında işləyəntədqiqatçı qrup siçanlar üzərində eksperiment keçirib. Deməli,siçanları elektrik çəki üzərindəki bağlı qaba yerləşdiriblər. Birneçə dəqiqədən sonra siçanlar havasızlıqdan boğularaq ölüb. Vəonların çəkisində də azalma müşahidə olunub.\nBütün bu təcrübələr bir şeyi göstərir: birincisi ruh var və onəinki insanlarda, hətta heyvanlarda da mövcuddur. Bundan başqa ruhhəm də müəyyən fiziki xassələrə malikdir. Əgər ruhun çəkisini təyinetmək olursa, bəs niyə biz onu görə və fotosunu çəkə bilmirik?\nÖlərkən saatın əqrəbləri niyə dayanır?\nRuhun olduğunu çəkidən başqa nə ilə sübut edə bilərik? Fransızhəkim İppolit Baradyük xəstələrini ölən zaman foto lentə alırmış vəbu fotoşəkillərdə ölən zaman cansız cəsədin üzərində yarı şəffafbulud əmələ gəldiyi görülüb.\nSankt-Peterburqdan olan həkimlər eyni məqsədlə infraqırmızıgörmə cihazlarından istifadə ediblər. Onlar insan bədənindənayrılan dumanın yuxarı qalxaraq, ətrafa yayıldığını görüblər.\nAmerikalı psixoloq Çarlz Tart öləcək insanların palatasınaossiloqraf cihazı yerləşdirib. Xəstə öləndən sonra cihazelektromaqnit sahəsində dəyişikliklər qeydə alıb. Bu ruhun bədənitərk edən zaman ətraf mühitə etdiyi təsirin nəticəsi olabilərmi?\nDelaver ştatında olan doktor Melvin Mors narkotik qarabasmalarıkeçirdən xəstələri araşdıran zaman maraqlı fakta rast gəlib.Narkotik asılı xəstələrin dörddə biri həyatla ölüm arasında olanhissi yaşadıqlarını deyiblər. Maraqlı odur ki, bu hallarda onlarolduqları məkanda saatların əqrəblər dayanıb...\nKlinik ölüm və ruhun bədəni tərk etməsi...\nHələ 1970-ci ildə amerikalı psixoloq Raymond Moudi ölümlə üz-üzəqaldıqdan sonra həyata dönən xəstələrin keçirtdiyi hissləriaraşdırmış. XXI əsrin əvvəlləri bu tip araşdırmalar Londonpsixiatriya universitetində keçirilirdi.\nTədqiqatın nəticələri hər kəsi dəhşətə gətirib: məlum olub ki,insan şüuru beynin funksiyası ilə bir başa əlaqədə deyil və o,bədən də fiziki proseslər bitən də belə işləyir.\nQuraşdırılmış cihazlar demək olar ki, həmişə eyni şeyigöstərirdi. Əvvəlcə beynin güclü elektrik aktivliyini göstərirdi.Alimlər bunu belə izah edir: bütün neyronlar zəncir kimi bir-biriilə əlaqəlidir və öldükdə sonra orada onun qırılması baş verir.Daha sonra beynin fəaliyyəti dayanır və heç bir cihaz onuqeydiyyata ala bilmir.\nKlinik ölüm yaşamış insanların ən çoxu tuneldə getdiklərini vəağ işığın onları çağırdıqlarını görüblər. Bunun izahını indiyə kimitapa bilməyiblər. Amma bir nəticə çıxartmaq olar: bizim şüurumuzbeynimiz və bədənimiz olmasa da mövcud ola bilər. Qısa müddətliolsa da bu mümkündür.\nDoğuş zamanı ruhumuz hara gedir?\nRuhun bədəni tərk etməsini adətən yoqlara və şamanlara aidedirlər. Onların ruhları girdikləri trans nəticəsində başqa zamanvə məkana səyahət edə bilir.\nRAN psixologiya universitetinin alimləri tədqiqat məqsədi iləinsanları hipnotik transa salaraq, onların qabağına məqsədqoymuşlar: başqa məkana səyahət. Ruhun “uçacağı” məkana isə xüsusiqurğular yerləşdirmişlər və insanın olmadığı evdə quraşdırılancihazlar elektromaqnit aktivliyi qeydə almışdır.\nTəcrübələrin nəticəsi: ruh doğrudan uça bilir.\nProfessor Leonid Spivak, habelə mamalıq və ginekologiyauniversiteti RAMN-ın əməkdaşları doğan qadınların 8 faizinin ruhunbədəndən çıxma hissini yaşadıqlarını bildirib. Fiziki ağrılarlamüşahidə olunan ağır doğuş zamanı insanın şüurunun istiqamətinidəyişərək, ruhun başqa yerə səyahət etməsinə gətirib çıxardır.Doğan qadınlar bununla bağlı daha əvvəl məlum olmayan sübut vəfaktlar danışıblar.\nRuhumuz hansı orqanımızdadır...\nYuxarıda sayılan bütün faktlar ruhun olduğuna sübut edir. Bəs oharada yerləşir? İnsanın hansı orqanı ilə əlaqədədir?\nAlimlər burada hələ ki, ortaq məxrəcə gələ bilməyiblər. Məsələn,Detroytada olan məşhur psixoloq Pol Pirsellin fikrinə görə, ruhumuzhüceyrələrində bizim düşüncələrimiz və hisslərimiz haqqında bütüninformasiyanı daşıyan ürəkdə yerləşir. Bunun sübutu kimi ürəkköçürülmə zamanı insanın xarakterinin dəyişməsini gətirir.\nBaşqa mütəxəssislər ruhun beyində yerləşdiyini deyib. Amma əksərtədqiqatçılar ruhun insan bədəninin hər yerində, bütünhüceyrələrində yerləşdiyi fikrindədirlər.\nÖlümdən sonra insan ruhu hara yollanır?\nDemək olar ki, bütün mütəxəssislər ölümün şəxsiyyətin məhvolması yox, məhz başqa keyfiyyətli vəziyyətə keçid aldığınıdüşünür. Düzdür, ruhun gələcək varlığını hərə bir cürə görür.\nKimsə ruhun Kainatın bio sahəsinin bir hissəsi kimi yaşamağadavam etdiyini deyir. Bir sözlə, fiziki bədən öldükdən sonra ruhqanunlarını bilmədiyimiz qeyri-material bir dünyaya köç edir.\nBaşqa tədqiqatçılar isə düşünür ki, ölənlərin ruhu yeni doğulmuşkörpələrə keçir. Hindistanlılar inamına görə, ruh 1-dən 50-yə kimibədən dəyişə bilər. İnsanların qəflətən başqa dildə danışması və yauzaq keçmişdən hər hansı hadisəni xatırlaması bunun sübutudur.\nMəsələn, Londonda yaşayan evdar xanım Rozmari Brouna ölmüşbəstəkarlar Şopen, Lista və Bethovenin ruhları tez-tez baş çəkməyəbaşlayıb. Onların diktəsi ilə, Rozmari 400 bitmiş musiqi əsərləriniyazıb.\nBir müddət sonra müasir avtoritet musiqiçilər evdar xanımınyazdığı musiqiləri araşdıraraq belə bir nəticəyə gəlib: onların birçoxu müəllif əlyazma nüsxələri ilə tam üst-üstə düşür, bəziləri isəorijinal olub, ən xırda detalları belə bəstəkarlarının musiqiüslubunu əks etdirir!\nDüzdür, tədqiqatlar ruhun harada olduğunu və öldükdən sora haragetdiyi haqda dəqiq cavablar vermir. Amma bir şey məlumdur. Ruhvar!\nYoxsa bizi üzən hadisələr niyə ruhumuzu ağrıtsın ki..?


Prezidentin yerli kanallara müsahibəsi “Şuşa ili”nin ilk mühüm siyasi-tarixi hadisəsi oldu\n14 Yanvar 2022 12:36 (UTC+04:00)\n“Prezident İlham Əliyevin yerli televiziya kanallarına müsahibəsi “Şuşa ili”nin ilk mühüm siyasi-tarixi hadisəsi oldu. Dövlət başçısının 3 saata qədər davam edən müsahibəsini həm ötən il ərzində həyata keçirilmiş işlərin hesabatı, həm də bu il üçün perspektiv fəaliyyətə dair planın təqdimatı kimi qəbul etmək olar. Eyni zamanda, Prezident İlham Əliyev ictimaiyyəti maraqlandıran suallara ətraflı və dəqiq şəkildə cavab verməklə həm insanları narahat edən məqamlara aydınlıq gətirdi, həm də müxtəlif sosial-iqtisadi və siyasi məsələlər ətrafında spekulyasiya və manipulyasiya etməyə cəhd edən anti-Azərbaycan dairələrini də nokauta salmış oldu. Bu mənada, Prezident İlham Əliyevin yerli televiziya kanallarına müsahibəsini mühüm siyasi və tarixi hadisə kimi dəyərləndirmək olar”. SİA-nın məlumatına görə, bunu Yeni Azərbaycan Partiyası Nizami rayon təşkilatının sədri Ramil Vəlibəyov deyib.\n“Bütün bunlarla yanaşı, Prezident İlham Əliyevin müsahibəsi Ermənistanın təxribatlarına cavab, erməni revanşistlərinə növbəti xəbərdarlıq, kapitulyasiyaya imza atmış ölkənin sülh prosesindən yayınma cəhdlərinin ifşası, Zəngəzur dəhlizinin reallaşması, regional sülh və əməkdaşlıq platformasının perspektivi, Azərbaycanın gələcək inkişafı, Qarabağda və Şərqi Zəngəzurda həyata keçiriləcək işlərin anonsu, COVİD-19 ilə mübarizə və peyvəndlənmə ilə bağlı çağırış, ATƏT-in Minsk qrupunun fəaliyyətinə dair fikirlər, həmçinin ABŞ-da və Avropada birtərəfli mövqe tutanların, ədalətsizlik nümayiş etdirənlərin tənqidi baxımdan da əhəmiyyətli oldu” – deyən Ramil Vəlibəyov əlavə edib ki, dövlət başçısı bir daha həm ölkə, həm də dünya ictimaiyyətinə Azərbaycanın beynəlxalq miqyasda fəaliyyətini və rolunu dolğun şəkildə ehtiva edərək respublikamızın BMT, Qoşulmama Hərəkatı, Avropa İttifaqı ölkələri ilə əməkdaşlığından, perspektiv baxışdan, xüsusilə də yeni dünya düzənində təşəbbüslər göstərəcəyindən də danışıb: “Bu da heç şübhəsiz ki, Azərbaycanın gələcək inkişafından, gücündən, qüdrətindən xəbər verir, bir növ ictimaiyyətin də maarifləndirilməsini həyata keçirir, gələcəyə baxışını formalaşdırır. Prezidentin müsahibəsi bir daha güc amilinin prioritet təşkil etdiyi dünya nizamında Azərbaycan dövlətçiliyinin və bayrağının uca tutulması naminə xalq-iqtidar birliyinin qorunmasına növbəti çağırış oldu”. yap.org.az


You are here: Home \_ MÜƏLLİMLƏRİN FİKİRLƏRİ \_ Mehdizadə İlahə\nHəyatı sevirsənsə , vaxtını boşa\nvermə — çünki həyat vaxtdan ibarətdir.\nMüəllimlərin böyük marağına səbəb olan Azərbaycan Respublikası Təhsil Nazirliyi və “Smart Texnologiyes “ şirkəti tərəfindən təşkil edilmiş “Dymo/ Mimio İnteraktiv Texnologiyaları ilə tədris” təlim kurslarından çox faydalandıq\nÖyrənib və bəyəndiyimiz yeni interaktiv təlim metodlarını gündəlik dərslərimizdə məharətlə tətbiq edirik.\nMİMİO təlim metodlarını bilənə qədər dərslərimdə müxtəlif çətinliklərlə üzləşirdim . Adi bir tapşırıq üçün dərsdə çox zaman sərf olunur və az şagird iştirak edirdi. Mimio təlim metodunu dərsdə tətbiq etdikdən sonra fərqi hiss etdim. Şagirdlərin fəallığı , mövzuya marağı , dərsin daha canlı keçməsi buna sübut oldu. MİMİO ilə düşünür və düşündürürsən. MİMİO şağirdlərin müəllimdən asılı olmayaraq müstəqil işləməyə və məntiqini gücləndirməyə imkan verir. Bütün müəllimləri axtarışa cəlb edir.\nBiz dünyada qəbul edilmiş Mimio təlim tədris metodunu öyrəndik , əhəmiyyətini hiss etdik və köhnə , əzbərçi üsullardan kəskin fərqləndiyini gördük. Mehriban və işini sevərək icra edən “Mimio ailəsindən” digər məktəblərin , ucqar təhsil ocaqlarının da bəhrələnməsini arzu edirəm.\nÇünki , sağlam cəmiyyətin, düşüncənin təməli məktəbdə qoyulur.


2011 CHEVROLET TAHOE POLICE купить из США в Украине за $3,834.93 GRAY\nBexhill Trading Auto Авто под заказ 2011 CHEVROLET TAHOE POLICE\n3834.93 3 835 $ ?\n2 598 $ ?\n4 212 $ ?\n4 929 $ ?\n12 139 $ ?\n4 217 $ ?


Əsas səhifə » Son Xəbərlər » Bu sizin press-relizinizdirsə, bura klikləyin! » Ontario Tibb bacıları: Yeni Yenidən Açılış Planı ilə əlaqədar böyük narahatlıq\nOntario hökuməti küləyə qarşı ehtiyatlı davranır və əyalətin COVID-19 virusunun yayılmasını nəzarətdə saxlamaqda əldə etdiyi irəliləyişləri riskə atır.\nOntario Qeydiyyatlı Tibb Bacıları Dərnəyi (RNAO), ilin soyuq aylarına doğru gedərkən əyalətin infeksiyanın yayılmasını nəzarət etmək qabiliyyətinin 25 Oktyabr Bazar ertəsi günü etibarən məhdudiyyətləri qaldıran yenidən açma planı ilə oynandığını söyləyir. Yanvar ayından etibarən aşılama sübutunun tələb edilməsi də daxil olmaqla ictimai sağlamlıq tədbirləri.\nRNAO, hökumətin bütün sektorlarda və mühitlərdə bütün sağlamlıq işçiləri üçün məcburi peyvənd elan etməməyi seçməsindən ciddi narahatdır. Bu direktiv artıq 15 noyabr tarixinə qədər yerinə yetirilməli olan uzun müddətli qulluqda işləyənlər üçün artıq qüvvədədir. Bununla birlikdə, Ford hökumətinin bu siyasətə yanaşması, peyvənd edilməmiş işçilərin daha yumşaq tələblərə malik olan bir şəraitdən başqa bir xəstəxanaya getmələri halında əksər xəstəxana, ev baxımı və digər icma şəraitində xəstələri və işçiləri daha da yüksək həssaslıq dərəcəsinə buraxır.\nBütün səhiyyə və təhsil işçilərinin tam peyvənd edilməsini tələb etmək, ilk dəfə 2021-ci ilin iyul ayında RNAO tərəfindən çağırılan və bu yaxınlarda hökumətin öz Elm Cədvəli tərəfindən dəstəklənən sübutlara əsaslanan bir siyasətdir. Bu cür tövsiyələrə məhəl qoymamaq məntiqə ziddir, məsuliyyətsizlikdir və xəstə baxımı və işçilərin təhlükəsizliyini pozur.\nRNAO, insanları Premyer Forddan bütün sağlamlıq və təhsil işçilərinə məcburi peyvəndləri uzatmağı və iş yerləri ətrafında təhlükəsiz bölgələr qurmağı tələb edən Fəaliyyət Alertini imzalamağa davam etməyə çağırır. Dərnək, bunların COVID-19 ilə üzbəüz mübarizə aparmaq üçün lazım olan əsas tədbirlər olduğunu iddia edir.


Milyarderlər şəhərinin adı müəyyənləşib – Dialoq.info\nDÜNYA 2020.07.07 05:30\nMilyarderlər şəhərinin adı müəyyənləşib\n“Wealth-X” konsaltinq şirkəti dünyanın ən çox milyarder yaşayan şəhərinin adını açıqlayıb. Planetin zəngin insanları daha çox Nyu-Yorkda toplaşıb.\nABŞ şəhərində 113 milyarder yaşayır. Sonrakı yerləri Honkonq (96), San-Fransisko (77), Moskva (73), London (66) tutur. Pekin (57), Sinqapur (45), Los-Anceles (44), Şençjen (39), Mumbay (38), Dubay (35), San-Paulu (33), İstanbul (32), Hançjou (32) və Tokio (30) şəhərlərində də az milyarder məskunlaşmayıb.\nZəngin insanların daha böyük hissəsi ABŞ vətəndaşıdır. Çin, Almaniya, Rusiya, İsveçrə, Böyük Britaniya, Honkonq, Hindistan, Səudiyyə Ərəbistanı, Fransa, İtaliya, Braziliya, BƏƏ, Kanada və Sinqapurdan da xeyli varlı adam çıxıb.\nKonsaltinq şirkətinin hesabatına görə, keçən il dünyada milyarderlərin sayı 8.5 faiz artıb. İndi planetdə çox zəngin insanların sayı 2825-ə çatıb. Onların ümumi sərvəti 9.4 trilyon dolları keçib.\nKoronavirusun yeni əlamətləri – ÜZƏ Çıxdı


Siyavuş Novruzov: “Nardaran hadisələrində İranın təsiri var” - MÜSAHİBƏ\n13:14 18 Dekabr 2015\n“Məsuliyyətə cəlb edilənlərin ifadələri göstərəcək ki, keçmiş nazirlər həbs olunmalıdır, ya yox”\nYeni Azərbaycan Partiyasının (YAP) icra katibinin müavini, Milli Məclisin İctimai birliklər və dini qurumlar komitəsinin sədri Siyavuş Novruzovun APA-ya müsahibəsi\n- 2015-ci il başa çatmaq üzrədir və bu il Azərbaycan üçün bir sıra hadisələrlə yadda qaldı. Bəziləri bu proseslərin Azərbaycanda hakimiyyətin durumunu çətinləşdirdiyini bildirir. Ümumiyyətlə, başa çatmaqda olan ili necə xarakterizə edərdiniz və bundan çıxış edərək növbəti ili necə proqnozlaşdırmaq olar?\n- Mən deyərdim bu il ilk növbədə Azərbaycan üçün uğurlu il oldu. Azərbaycan bir neçə siyasi, ictimai, idman və humanitar aksiyalar həyata keçirdi. Ölkənin iqtisadiyyatı inkişaf etdi. Baxmayaraq ki, neftin qiymətinin düşməsi müəyyən problemlər yaradır, amma vaxtilə əsası qoyulan uğurlu siyasətin nəticəsi olaraq qeyri-neft sektorunun inkişafına ayrılan diqqət Ümumi Daxili Məhsulun artımında özünü göstərdi. Azərbaycan ilk dəfə olaraq Avropanın ən böyük tədbirini – ilk Avropa Oyunlarını keçirdi. Oyunlar o qədər yüksək standartlarla təşkil olundu ki, başqa dövlətlərin gələcəkdə bu standartlara çatmaq üçün hansı addımları atacaqları bəlli deyil. Çünki növbəti illərdə bu oyunlar ayrı-ayrı ölkələrdə keçirilməlidir. Həmçinin ölkəmizdə bir sıra böyük forumlar təşkil olundu. Həm humanitar forumlar, həm tolerantlıqla bağlı bütün dünyanın mötəbər siyasətçilərinin iştirak etdiyi tədbirlər keçirildi. Bundan başqa, ölkədə mühüm siyasi aksiya keçirildi ki, bu da növbəti parlament seçkiləridir. Azərbaycan Milli Məclisini xalq yenidən formalaşdırdı. Şəffaf və ədalətli seçki keçirildi. Həm daxili müşahidəçilər, həm ayrı-ayrı dövlətlərdən gələn müşahidəçilər öz bəyanatlarında seçkilərin azad şəkildə keçirildiyini açıq ifadə etdilər. Bu seçki həm müşahidəçilərin say çoxluğu ilə, həm də keçirilən tədbirlərlə əvvəlkindən fərqləndi. Dünyanın hər yerindən müşahidəçilər iştirak edirdi. Bu, onu göstərdi ki Azərbaycan dünyanın diqqətini cəlb edir.\nNövbəti il üçün də hesab edirəm ki, Azərbaycan əsası qoyulmuş uğurlu siyasət sayəsində öz inkişaf strategiyasını davam etdirəcək.\n- ATƏT PA və qurumun Demokratik Təsisatlar və İnsan Haqları Bürosu seçkiləri müşahidə etməkdən imtina etdilər. Azərbaycan tərəfi isə müxtəlif səviyyələrdə bu qurumla əməkdaşlığa yenidən baxılacağı barədə bəyanatlar verdi. Əməkdaşlıq dayandırıla bilərmi?\n- ATƏT-in Demokratik Təsisatlar və İnsan Haqları Bürosu əvvəldən Azərbaycana qarşı qərəzli yanaşıb, Azərbaycan haqqında həmişə mənfi rəy formalaşdırmağa çalışıb. Biz onları yenə də seçkilərə dəvət etdik və bildirdik ki, 125 dairənin hər birinə 1 müşahidəçi gəlsin. Bu, qısamüddətli müşahidəçilər barədə idi. Bundan başqa, 6 nəfər də uzunmüddətli müşahidəçi dəvət etdik. Onlar isə bunun əvəzində 360 nəfər müşahidəçi göndərəcəklərini dedilər. Buradan sual doğur. Bu sualı ATƏT PA-da da veriblər ki, nəyə görə Azərbaycandan ərazisinə və əhalisinin sayına görə dəfələrlə böyük olan Ukraynaya 200-ə yaxın, Rusiyaya cəmi 47 nəfər, Qazaxıstana 100-ə qədər müşahidəçi göndərildiyi halda, bizə bu qədər çox göndərmək istəyirsiniz? Cavabında dedilər ki, maddi imkanlarımız məhduddur. İndi biz soruşuruq, bəs Azərbaycana göndərmək lazım gələndə niyə maddi imkanlarınız məhdud olmadı? Ermənistana isə 60-dan yuxarı müşahidəçi göndərmirlər. Bütün bunların hamısı bilavasitə onların qərəzindən irəli gəlirdi. Biz də cavab verdik ki, tələbimiz bundan ibarətdir, istəyirsiniz müşahidəçi göndərin, istəyirsiniz göndərməyin. Amma artıq onların məqsədi məlum idi. Müşahidəçi məsələsi bəhanəydi. Onlar o bəyanatı vermək üçün bəhanə axtarırdılar və tapdılar. Ermənistanda keçirilən seçkilərdə namizədlərə təzyiqlər oldu, prezidentliyə namizədin birini güllələdilər, ikili pasportla səs verildi və sair və ilaxır. Amma bütün bunların ardınca ATƏT-in bu qurumu bəyan etdi ki, guya Ermənistanda azad seçkilər keçirilib. Halbuki, minlərlə fakt sübut edir ki, Ermənistanda heç vaxt azad seçki keçirilməyib. Durub Əfqanıstanla bağlı bəyanat verirlər ki, demokratik seçkilər keçirilib. Əfqanıstan əhalisinin 80 faizi heç yazı-pozunu bilmir, orda necə demokratik seçki keçirilə bilər?..\nYəni bunlara harada maraqlıdırsa, orada seçkilərə demokratik deyirlər. Harada tapşırıq gəlir ki, demokratik keçirilən seçkilərə kölgə salınsın, dərhal kölgə salırlar və sair. Bu baxımdan da bizim onların qarşısında heç bir öhdəliyimiz yoxdur. Biz Avropa Şurasının üzvüyük və Avropa Şurası ilə əməkdaşlıq edirik. Onların da bilavasitə vəzifəsinə daxildir ki, bu seçkilərin monitorinqini həyata keçirsinlər. Onlar da keçirdilər və Azərbaycanda azad, ədalətli seçkinin keçirilməsi ilə bağlı bəyanat verdilər. O ki qaldı ATƏT ilə bundan sonrakı münasibətə, əgər istəsələr, əməkdaşlığı davam etdirəcəyik, istəmirlərsə, bizim də onlarla əməkdaşlıq etməyə elə də həvəsimiz yoxdur.\n- Avropa Şurası demişkən, bu qurumun baş katibi Tyorbyorn Yaqland ilk dəfə öz səlahiyyətindən istifadə edərək Azərbaycanın Avropa İnsan Haqları Konvensiyasını necə yerinə yetirməsi ilə bağlı ölkəyə araşdırıcı missiya göndərməyi qərara alıb.\n- Bilirsiniz, onlarla ölkə var ki, Avropa Şurasının üzvüdür, lakin insan haqları ilə bağlı hər hansı proseduru yerinə yetirmir. Hətta Avropa Məhkəməsinin çıxardığı qərarları icra etmirlər. Məsələn, Böyük Britaniyada yerinə yetirilmir. Başqa dövlətlərdə də belə hallar var, bəzən görürsən ki, milli qanunvericiliyi beynəlxalq hüquqdan üstün tuturlar. Hərdən o qədər ədalətsiz qərarlar qəbul edirlər ki, nəticə etibarilə bu cür proseslər yaranır. Artıq onların çıxardığı qərarların ədalətliliyinə insanlarda ciddi şübhə yaranır.\nAzərbaycanda insan haqları ilə bağlı heç bir problem yoxdur. Hər bir kəsin oxumaq, siyasi partiyalarda birləşmək hüququ, dini etiqad azadlığı və digər hüquqları var. Bunlar heç vaxt məhdudlaşdırılmır. O vaxt məhdudlaşır ki, qanun pozulur. Azərbaycanda məsuliyyətə cəlb olunan insanlar bu və ya digər şəkildə qanunu pozduqları üçün məsuliyyətə cəlb olunublar. Onların siyasi, peşə fəaliyyəti ilə əlaqəli deyil. Amma onlar hesab edir ki, guya burada insan haqları pozulur. Bu da onunla əlaqədardır ki, orada bəzi şəxsləri erməni lobbisi maliyyələşdirir və təbii ki, ermənilərin istəklərini yerinə yetirirlər. Onlara ayrılan bu kimi qrantlar hesabına öz funksiyalarını yerinə yetirmək əvəzinə, başqa işlər – ölkələrdə iğtişaşlar yaratmaq, insanları küçələrə çıxartmaq, bir sözlə, qarışıqlıq yaratmaq planlayırlar.\n- ABŞ-ın Helsinki Komissiyasının sədri Konqresə qanun layihəsi təqdim edib. Layihədə Azərbaycan hakimiyyətinin yüksək vəzifəli nümayəndələrinə sanksiya tətbiq edilməsi, onlara viza verilməsinə qadağalar tətbiq olunması nəzərdə tutulur.\n- Mən hesab etmirəm ki, o layihə Konqresdə qəbul olunacaq. Bu, sadəcə erməni lobbisinin növbəti həmləsidir. Erməni lobbisi növbəti dəfə Azərbaycanın adının hallandırılması, Azərbaycanın reytinqinə təsir göstərilməsi üçün ortaya nəsə atıb. Özü də burada tək Azərbaycanın adı yox, 10-dan artıq ölkənin adı var. Amma bəzi mətbuat vasitələri məqsədli şəkildə Azərbaycanın adını kontekstdən çıxardıb, qabardırlar. Ona görə də inanmıram ki, Konqres bu layihəni qəbul edib hansısa sərt qərar qəbul edəcək. ABŞ Azərbaycanın strateji tərəfdaşıdır. Azərbaycan antiterror əməliyyatlarında həmişə iştirak edir, dövlətlərarası münasibətlər normaldır.\nAzərbaycana ABŞ-dan bir ara səfir təyin olunan vaxt da erməni lobbisi aranı qatmışdı. Metyu Brayzaya imkan vermədilər bir ildən artıq işləsin. Erməni lobbisinin basqısı ilə elə vəziyyət yarandı ki, prezident xüsusi səlahiyyətindən istifadə edib onu yalnız 1 il müddətinə səfir təyin edə bildi. Sadəcə olaraq, erməni lobbisi istəmirdi ki Azərbaycanı sevən, Azərbaycan-ABŞ münasibətlərini gözəl inkişaf etdirəcək biri bura səfir təyin olunsun. İndi Konqresdə birdən görürsən ki, dinləmələr keçirilir, Azərbaycanı söyürlər. Hamısı da vaxtilə burada bizneslə məşğul olanlardır. Məsələn, o vaxtkı səfir Kozlariç vaxtilə burada bizneslə məşğul olub, özü də güzəştli bizneslə. İndi hansısa institutda çalışmasına baxmayaraq, bütün günü Konqresdə Azərbaycanın məsələsini qaldırır. Bütün bunlar 100 ildir orada yaşayan erməni lobbisinin ayırdığı maliyyə hesabınadır.\n- Azərbaycan Milli Məclisinin yeni tərkibi siyasi partiyaların təmsilçiliyi baxımından da dəyişdi. Əvvəlkindən fərqli olaraq, artıq 3 tanınan partiya sədri parlamentdə təmsil olunmur və onlardan ikisi -İqbal Ağazadə (Ümid Partiyası) və İlyas İsmayılov (Ədalət Partiyası) nəticədən razı deyil.\n- Bu, seçkidir. Seçkidə hər bir namizəd çalışır ki, öz platformasını insanlar qarşısında açıq qoysun. Seçici də ona uyğun şəkildə səs verir. İkincisi, burada sosial baza və elektorat məsələsi var. Bu, sırf seçkidir, təyinat deyil. Artıq parlamentdə yeni nəfəs, yeni insanlar var. Gənclərin, qadınların sayı daha çoxdur. İndi kimsə seçkinin nəticələrindən narazıdırsa, aidiyyəti instansiyalar var, müraciət edə bilər. Bu, onların hüquqlarıdır. Amma artıq Azərbaycanın Konstitusiya Məhkəməsi nəticələri təsdiq edib və məsələ bitib. İqbal Ağazadə və İlyas İsmayılov seçicilərin səsini bu dəfə yığa bilməyiblər, onların dəstəyini qazana bilməyiblər.\n- Parlament seçkilərindən sonra adətən Mərkəzi Seçki Komissiyasının tərkibi yenidən müəyyənləşir. Əvvəl Milli Məclisdə təmsil olunan bir neçə partiya bu dəfə parlamentə keçə bilməyib. MSK ilə bağlı məsələ necə olacaq?\n- Belədir ki, Milli Məclisin tərkibi yenidən seçildikdən sonra MSK yenidən formalaşdırılmalıdır. Orada 6 nəfər Yeni Azərbaycan Partiyasının, 6 nəfər bitərəflərin, 6 nəfər isə digər siyasi partiyaların nümayəndələri olur, namizədlikləri müvafiq olaraq irəli sürülür. Yəqin ki, növbəti sessiyada bu məsələ parlamentdə həll olunacaq.\n- Nardaran hadisələrinin ardınca parlamentdə qanunvericiliyə edilən dəyişikliklər birmənalı qarşılanmayıb, hətta bunu Azərbaycanda dini ayinlərə, mərasimlərə təzyiq kimi xarakterizə edənlər var. Bu barədə nə deyə bilərsiniz?\n- Dəyişikliklərin səbəbi qətiyyən Nardaran hadisələri deyil. Bu, sosial sifariş idi. Dünyada dini ekstremizm geniş yayılıb. Söhbət tək İslam dinindən getmir. Birdən görürsən ki, Avropada müsəlmanlarla xristianlar arasında kütləvi qarşıdurmalar yaranır, başqa-başqa ölkələrdə silahlı münaqişələr var. Azərbaycanda da buna meyl yaranıb və ölkəni tərk edərək o ölkələrdə din adı altında münaqişələrə axın edənlər var. Suriya,İraq və sair... Bununla əlaqədar biz qanunvericiliyimizi sərtləşdirdik və yeni dəyişikliklər və əlavələr layihəsi qəbul etdik ki, belə halların qarşısını alaq. Bu məsələlərin əsas mahiyyəti nədir? Açıq deyək, son vaxtlar Azərbaycanın dövlət quruluşunun dəyişdirilməsinə cəhdlər var. Yəni hansısa bir ölkənin quruluşunun Azərbaycanda tətbiqini həyata keçirmək istəyirlər. Azərbaycan xalqı isə referendum yolu ilə öz müqəddəratını müəyyən edib, dünyəvi dövlət yaradıb. Xalq hüquqi və demokratik dövlət qurub. Lakin bəzi şəxslər bəzi ölkələrin təhdidi, sifarişi ilə Azərbaycanda dini dövlət, başqa-başqa dövlət formalarının tətbiqinə cəhd etməyə başlayıblar. Çağırışlar edirlər. Ən əsası da bu funksiyanı yerinə yetirmək üçün fəaliyyətə başlayıblar. Bunların qarşısı mütləq alınmalıdır. Ona görə də biz bu qanunvericilik dəyişikliyini həyata keçirdik. Xaricdə təhsil alaraq, gəlib Azərbaycanda dini ayinləri yerinə yetirənlərlə bağlı məsələyə gəldikdə isə, bunun özü də çox ciddi məsələdir. Məsələn, ABŞ-da iki məsələyə xüsusi diqqət verilir: 1) ABŞ prezidenti mütləq ölkədə doğulan ölkə vətəndaşı olmalıdır; 2) İbtidai siniflərdə dərs deyən müəllim mütləq ABŞ-da doğulmalıdır, ölkənin vətəndaşı olmalıdır. Çünki uşağın ilk dəfə şüurunun formalaşmasında, təlim-tərbiyəsində rol oynayan şəxs Amerika psixologiyasına malik olmadan, hansısa bir ölkənin psixologiyasını daşıyıb o uşağın beyninə yeritdiyi təqdirdə, uşaq artıq Amerika düşüncə tərzinə malik olmayacaq. O baxımdan da dini ayinləri insanlara çatdıran insan Azərbaycanda təhsil almalıdır. Çünki o insan hansısa xarici ölkədə oxuduğu müddət ərzində - hansı ki, erkən yaşlarından etibarən 10 müddətinə təhsil alır - bu müddətdə təhsillə yanaşı, həmin ölkənin yaşam tərzini, təfəkkürünü, düşüncələrini özü ilə daşıyıb gətirir. Burada dini mərasimlərin, ayinlərin yerinə yetirilməsində də o psixologiya ilə hərəkət edir. Hətta bəzən görürsən ki, o ölkələrdə oxuyan şəxs oranın kəşfiyyat orqanlarının təsiri altına düşür. İndi biz eyni zamanda çalışırıq ki, öz ölkəmizdə bu cür məktəblərin sayı artırılsın və ibtidaidən başlayaraq uzunmüddətli bir dini təhsil sistemi qurulsun ki, xaricə getməyə ehtiyac qalmasın. Müxtəlif dini mədrəsələrin yaradılmasını da düşünürük.\n- Bu məsələ Azərbaycanın bir sıra müsəlman ölkələri ilə dini təhsil sahəsində əlaqələrinə və tələbə mübadiləsinə zərər vurmayacaq? Məsələn, başqa ölkələr iddia edə bilərlər ki, onlarda təhsil alan məzunların burada çalışmasına məhdudiyyətlər yaranır, yaxud işlə təmin olunmur və s...\n- Onlar sadəcə, dini ayinləri yerinə yetirə bilməz. Məsələn, məsciddə oturub xütbə oxuya bilməz. Axund və ya imam təyin oluna bilməz. Amma gedib Elmlər Akademiyasında çalışa bilər, təhqiqat apara bilər, orta məktəbdə dərs deyə bilər və sair. Bilirsiniz, Azərbaycanda İslam modeli ən doğru modeldir. Bizdə din dövlətdən ayrıdır, amma dövlət dinə həmişə qayğı göstərir. Bu model çox düzgün seçilmiş modeldir. Bunu dəyişdirməyə cəhd göstərənlər isə çox yanlış yoldadırlar.\n- Nardaran hadisələrinə qayıdaq. Nardaranda həyat tərzinin ölkənin digər yerlərindən fərqli olduğu, orada dini qayda-qanunların hökm sürdüyü hər kəsə məlum idi. Necə oldu ki, dövlət məhz indi qəti addım atmağa qərar verdi?\n- Nardaranda mütəmadi olaraq sosial problemlər adı altında müxtəlif hadisələr baş verib. Nardaran camaatının böyük hissəsi inanclı insanlardır. Lakin etiraf etmək lazımdır ki, Nardaranda başqa dövlətin təsiri altına düşənlər, həmin ölkədə təhsil və təlim alanlar, oranın maliyyə diktəsi ilə hərəkət edənlər var. Bir çox dini ekstremistlər də oranı özlərinə baza seçmişdilər. Son hadisələr zamanı orada tutulanların əksəriyyətinin Nardarana heç bir aidiyyəti yoxdur. Oranın sakini deyillər, Azərbaycanın digər bölgələrindədirlər. Baza kimi Nardaranı seçmək, orada gizlənmək, orada təlimlər keçmək və ən əsası da, buradan mərkəzləşib dövlət quruluşunun dəyişdirilməsi planının qurulması bilavasitə o qəsəbənin ölkə qanunları ilə deyil, özlərinin qurduğu qaydalarla, daha dəqiqi, başqa dövlətin qaydaları ilə idarə olunmasını pik nöqtəsinə çatdırdı. Ona görə dövlət hərəkətə keçdi. Artıq məlumat çatmışdı ki, vəziyyət ciddi şəkil alıb və orada toplaşan ekstremist insanlar digər bölgələrdə də özlərinin yerli təşkilatlarını yaradıblar. Əsas məqsəd isə Azərbaycanın dövlət quruluşunun dəyişdirilməsidir. Açıq şəkildə buna cəhd göstərirdilər. Ayrı-ayrı bölgələrə məktublar, müraciətlər göndərirdilər. Yaxud başqa bölgələrdən bəzi insanlar bu məqsədlə Nardarana axın edirdilər, ekstremistlərə biət edirdilər. Bütün bunların üstü açılandan sonra orada təmizlənmə işinə qərar verildi.\n- Bu hadisənin ardınca qonşu İranın bəzi ayətullahları, deputatları Azərbaycan dövlətini qınadılar və orada həbs olunanları qəhrəman elan etdilər. Siz başqa dövlətin bu işə təsirindən danışırsınız. Həmin dövlət İrandır?\n- Bəli. Ümumiyyətlə, İran və Azərbaycanın münasibətlərinin pozulmasına ciddi cəhd edənlər var. İran parlamentinin təhlükəsizlik komitəsinin sədr müavini, general Mənsur Həqiqətpur Nardaran hadisələri barədə danışmazdan əvvəl də Azərbaycanla bağlı çoxlu xoşagəlməz bəyanatlar səsləndirib. Bu yaxınlarda orada yerli televiziya kanallarının birində azərbaycanlılar təhqir olundu. Baxmayaraq ki, Həqiqətpur özü deputat kimi o bölgədən - Ərdəbildən seçilib və deyilənə görə azərbaycanlıdır, amma öz seçicilərinin hüquqlarını müdafiə etmədi. İndi oradan bura guya Nardaranın təəssübünü çəkir, Nardaranda tutulan təxribatçı qrupların hüquqlarının müdafiəsi ilə məşğuldur. Həqiqətpur keçmiş kəşfiyyat generalıdır və onunla bağlı Azərbaycanda cinayət işi qaldırılıb. Vaxtilə burada səfirlikdə çalışdığı müddətdə təxribatçı əməllərlə, ermənilərə məlumat ötürməklə məşğul olub. Onun Nardaranda da adamları var idi. Belələrinin məkrli niyyətləri ilə Nardaranda inanclı insanlar təsir altına alınmağa cəhd edilir. Yoxsa, Nardaranda xeyli inanclı, ziyalı, vətənini sevən insanlar var.\nÜmumiyyətlə, İranın bu işdə marağı olması məsələsinə gəldikdə, açıq demək lazımdır ki, əlbəttə, hər dövlət istəyir ki, yaxınlığındakı ölkə onun istəyinə uyğun şəkildə dövlət qursun. Biz isə istəyirik ki, dövlətimiz azad, demokratik dövlət olsun. O baxımdan, yəni bunların cəhdlərinə baxmayaraq, Azərbaycan öz yolu ilə gedir. Qonşu dövlət təbii ki, Azərbaycanın bu qədər inkişafını, güclü və müstəqil dövlət olmasını istəməz. Azərbaycanda söz, mətbuat azadlığı var, azad telekanallar var, İnternet azaddır, hər şey göz qarşısındadır. Bu da bəzilərinə sərf eləmir. Nəticə etibarilə də bu cür insanlar vasitəsilə niyyətlərini həyata keçirirlər. Burada bəzi insanların şüuruna yeritməyə çalışırlar ki, guya Azərbaycanın dövlət quruluşu səhvdir və dəyişdirilməlidir.\n- Nardaran hadisələrinin ardınca “Günəşli” yatağında faciə baş verdi, insan itkisi oldu. Bu hadisə ilə bağlı cəmiyyətdə birmənalı fikirlər səsləndirilmir. Siz nə düşünürsünüz ?\n- Bu, sırf faciədir. İndi bununla bağlı istintaq da gedir və öz nəticələrini açıqlayacaq. Bilirsiniz, ən yüksək texnologiyaya malik olan Yaponiyada da sunami qalxanda minlərlə insan həlak olur. Yaponiyada AES qəzası yarandı, nə qədər insan tələf oldu. Bizdə də bu, təbii fəlakət idi. Küləyin həmin gün güclü olması, dənizdə təbii şəraitin çətinləşməsi və sair amillər buna əsas yaratdı. Bütün təhlükəsizlik tədbirləri yüksək səviyyədə nəzərdə tutulmuşdu. Oradakı bütün qayıqlar Cənubi Koreyadan alınmış son modellərdir. Deyildiyi kimi köhnə deyil. Yəni dövlət üzərinə düşən hər şeyi edib, edir və edəcək.\n- Bu ərəfədə eyni zamanda ölkədə milli təhlükəsizlik, rabitə və yüksək texnologiyalar nazirləri səviyyəsində vəzifədən azad edilmələr, ardınca isə o qurumlarda islahatlar, kütləvi işdən çıxarmalar və həbs dalğası başladı. Xüsusilə MTN olayı ilə əlaqədar üzə çıxan faktlar cəmiyyətdə şok yaratdı.\n- Bəzən sadalayarlar ki, hansısa nazir nöqsan əsasında işindən kənarlaşdırılanda hökumət istefaya getməlidir və sair. Prezident ali icra hakimiyyətidir. Dəfələrlə cənab prezident bütün məmurlara xəbərdarlıq edib ki, borcunuz xalqa xidmət etməkdir, xalqı dövlətdən narazı salmayın. Lakin bəziləri yolunu azdı, tamah ardınca başqa istiqamətə getdi. Prezident də son dəfə xəbərdarlıq etdi ki, bu cür şəxslər nəinki işdən çıxarılacaq, hətta vəzifəsində xoşagəlməz əməllərə yol verənlər həbs olunacaq. Biz də bu gün şahidi oluruq ki, həmin insanlar cəzalandırılır. Amma insanlar gərək bunu adi hal kimi qəbul etsinlər. Əlbəttə, aidiyyəti strukturlar gərək vaxtında o qurumlardakı halları görüb, məsələ qaldıraydılar ki, bunlar daha da dərinə getməsin.\nHər iki qurumda baş verən bu hadisəyə hərə bir cür yanaşır. Təbii ki, burada xəyanət də, vəzifə səlahiyyətlərini aşma da, cinayət də var və sair. İndi bununla bağlı istintaq gedir və nəticəsi məlum olacaq. Keçmiş MTN-də aparılan struktur islahatı isə artıq bu qurumun daha mükəmməl işləməsinə əsas yaradacaq.\nDigərləri də baş verənlərdən ibrət götürməlidir. Qalanlarına dərs olmalıdır ki, belə əməllərə yol verməsinlər.\n- Siz necə düşünürsünüz, hər iki qurumun keçmiş rəhbərinin bu sadaladığınız məsələlərə əsasən həbs olunma ehtimalı varmı?\n- Bu, istintaqın işidir. Amma onu deyim ki, cənab prezident xəbərdarlıq etmişdi ki, qanunsuzluqlara yol verənlər həm işdən çıxarılacaq, həm də həbs olunacaqlar. İndi müxtəlif adamlar məsuliyyətə cəlb edilib. Onların verdiyi ifadələr göstərəcək ki, hər iki keçmiş nazir həbs olunacaq, ya yox.\nSiyavuş Novruzov Nardaran hadisələrində İranın təsiri var MÜSAHİBƏ\nİstirahət gününün havası- Yağmursuz, Küləkli\n19 Avqust 2017 13:25\nBakıda avtobus sürücüsünü silahla hədələyən şəxs- Kimliyi müəyyənləşib\n19 Avqust 2017 12:41\nMisirdə qədim Azərbaycana aid YAZILAR AŞKARLANDI\n19 Avqust 2017 12:28\n19 Avqust 2017 12:13\nTovuzda camış biri qadını vuraraq öldürüb, digərini yaralayıb\n19 Avqust 2017 12:02\n19 Avqust 2017 11:57\n19 Avqust 2017 13:28\nRusiyada naməlum şəxs insanlara bıçaqla hücum edib, 8 nəfər yaralanıb\n19 Avqust 2017 13:27\n“BakuBus” təkər almaq istəyir\n19 Avqust 2017 13:22\nQərəzli yazı və ya şüşəsi 10 000 avroya “qalxan” fransız şərabı\nKonsertlərindən sərvət qazanan məşhur müğənni dilənçiyə elə sifət göstəridi ki... - FOTO\n19 Avqust 2017 13:18\nKişilər arasında dünya çempionatının oyunlarına ilk dəfə qadın hakimlər təyinat alıb\n19 Avqust 2017 13:02\nXırdalanda məktəb qarət olundu\n19 Avqust 2017 12:59\nTibdə SIÇRAYIŞ: "Hepatit C"-nin müalicəsi tapıldı\n19 Avqust 2017 12:48\nBakıda avtobus sürücüsünü silahla hədələyən şəxs\n19 Avqust 2017 12:37\nSəhnəyə alt paltarında çıxan 71 yaşlı müğənninin cavanlıq sirri AŞKAR OLDU\n19 Avqust 2017 12:33\n19 Avqust 2017 12:32\nRusiyanın tanınmış telekanallarından biri bağlanıb\n19 Avqust 2017 12:27\n"Beşiktaş" səfərdə "Kasımpaşa"nın müqavimətini qıra bilmədi\n19 Avqust 2017 12:19\nÖldüyü deyilən Faytonçu Nazim QƏZƏBLƏNDİ: “Ağzına gələnləri yazırlar” - VİDEO\n19 Avqust 2017 12:18\nsüd nə üçün daşır?\n19 Avqust 2017 12:10\n19 Avqust 2017 12:04\n19 Avqust 2017 11:59\nPoroşenko qardaşının qətlini sifariş edib – Rusiya kanalında SENSASİYALI İDDİA - VİDEO\n19 Avqust 2017 11:58\nSiqaret çəkən hamilələr, ölü doğulan körpələr.\n19 Avqust 2017 11:53\nAzərbaycanda deputat atasına heykəl qoydurdu - QALMAQAL - FOTO\n19 Avqust 2017 11:52\n19 Avqust 2017 11:47\nUkraynada təhsil imkanı\n19 Avqust 2017 11:44\nİlk uçan aparatlar necə yaranıb?\n19 Avqust 2017 11:40\nQadını döyərək pul alan şəxs tutulub\n19 Avqust 2017 11:39\nAzərbaycanlı aparıcını bıçaqlayıb, suda boğdular - VİDEO\n19 Avqust 2017 11:38\nNazim parkda dostları ilə oturub\n19 Avqust 2017 11:36\nKülli miqdarda siqareti gizli yolla keçirmək istəyərkən tutuldu\n19 Avqust 2017 11:33\nTramp baş strateqi qovdu\n19 Avqust 2017 11:30\n"Bu xəbəri yaymaqla kim nə əldə edir?" - "Faytonçu" Nazimin bacısı\n19 Avqust 2017 11:29\n19 Avqust 2017 11:27\n19 Avqust 2017 11:23\nDİN-dən avtobus sürücüsünə silah çəkən şəxslə bağlı AÇIQLAMA\n19 Avqust 2017 11:19\n19 Avqust 2017 11:17\nBoş qalan plan yerlərinə və kolleclərə ixtisas seçimi başa çatır\n19 Avqust 2017 11:14\nToyuğu bişirməzdən əvvəl bunlara DİQQƏT edin!


Ənənəvi müalicə, yoxsa cərrahi əməliyyat?\nAna səhifə / Sosial / Ənənəvi müalicə, yoxsa cərrahi əməliyyat?\nGənclərin xaricdə təhsil almalarına çıxış imkanlarının genişlənməsi, özəl müəssisələrin sayının artması səbəbindən ölkəmizdə fəaliyyət göstərən həkimlərin sayı günü-gündən artır. Xatırlatmaq yerinə düşər ki, bir neçə il bundan öncə vətəndaşlar həkim çatışmazlığından əziyyət çəkirdilər. Lakin bu gün kifayət qədər həkimlərimiz var. Onlar həm dövlət, həm də özəl səhiyyə müəssisələrində çalışırlar. Yüksək ixtisaslı, peşəkar kadrlarla yanaşı, xəstəxanalar həm də ən son müasir tibbi avadanlıqlarla təchiz edilib. Və ölkəyə gətirilən avadanlıqlardan istifadə üçün də təbii ki, xəstə lazım olur...\nSon vaxtlar həkimlərə üz tutan pasiyentlərin şikayətləndikləri əsas məqamlardan biri də müalicə üsulunun düzgün seçilməməsidir. Belə ki, vətəndaşlar həkimlərin ənənəvi terapiya üsulları ilə müalicədənsə cərrahi müdaxilə etməyə meyilli olmalarından şikayətçidirlər. İddialara görə, əsasən cərrahlar hansısa bir şikayəti olan xəstəni heç bir digər müalicə üsulu tətbiq etmədən əməliyyat masasına uzatmağa üstünlük verirlər.\n“Yeni Azərbaycan” qəzeti olaraq mövzunu araşdırmağa, insanları narahat edən məsələnin qaranlıq tərəflərinə işıq salmağa çalışdıq.\n“Tibbin, xüsusi diaqnostika üsullarının bu qədər inkişaf etdiyi bir vaxtda hansısa bir xəstəni yanlışlıqla, hansısa “məqsəd”lərlə əməliyyat etmək kimi fikirlər tamamilə absurd fikirlərdir”. Bu fikirləri “Yeni Azərbaycan”a açıqlamasında kardioloq-cərrah Vüqar Zamanov səsləndirib. Kardioloq xəstələr arasında buna bənzər düşüncələrin olduğunu da istisna etməyib: “Bəzi xəstələr deyirlər ki, doktor, 20-30 il bundan öncə bəyəm stend, açıq əməliyyat var idi? Mən isə onlara cavab olaraq deyirəm ki, niyə hazırda yeni telefondan və ya avtomobildən istifadə edirsiniz? Necə ola bilər ki, başqa bir sahədəki yeniliyi qəbul edirsiniz, amma tibbdəki yeniliyi qəbul etmirsiniz”.\nHəkim əməliyyata qədərki prosedurlar, müayinələr haqqında da məlumat verib: “Xəstə ilkin müraciət etdikdə onun şikayətinə uyğun müayinə aparılır. Əgər xəstənin göstəriciləri tamamilə normaldırsa, təbii ki, profilaktik məsləhətlərimizi veririk. Əgər müayinələr sırasında xəstədə hər hansı bir şübhə etdiyimiz məqam varsa, yaxud pasiyentin günlük həyatda şikayəti varsa - məsələn, xəstə deyir ki, yol gedir, hərəkət edir, hündürə qalxır, ürək nahiyəsində göynəmə, yanma, acışma yaranırsa, dayandıqda bu ağrılar keçirsə - bu halda biz angioqrafiya deyilən daxili müayinə ilə yoxlayırıq. Bundan sonra əgər tutulma, problem varsa, onun həlli yolunu seçirik. Yəni xəstəyə əməliyyat təyin edilənə qədər müəyyən mərhələləri keçməlidir. Bu qədər diaqnostik müayinələri əldə olan xəstəni heç bir həkim göstəriş olmadan əməliyyata sala bilməz. Bu, özü bir cinayətdir. Məsələn, Kompüter Tomoqrafiya (KT) olunmuş xəstəyə həkim necə səhv bir şey yaza bilər? Mexaniki səhv ola bilər, bəli, amma tamamilə absurd, kobud bir səhv etmək mümkün deyil. Hər bir xəstənin həmin müayinə diskini götürüb, gedib başqa bir həkimdə də müayinə olunmaq kimi bir haqqı var. Yəni yanlış diaqnostika milyonda bir ola bilər”.\nƏgər xəstəni müayinə zamanı ciddi damar tutulması müşahidə edilirsə - istər stendlik, istərsə də açıq əməliyyatlıq olsun - bunun ənənəvi müalicəsi mümkün deyil: “Yəni bizim bildiyimiz el təbabəti üsullarından istifadə etməklə - qatıqla, sarımsaqla - damar açılan deyil. Əgər belə olsa idi, bütün dünya dövlətləri büdcələrindən milyardlar xərcləməzdilər. Şükürlər olsun ki, bizdə də artıq iki ildən çoxdur ki, icbari tibbi sığorta var, onun vasitəsilə minlərlə insan müxtəlif əməliyyatlar olunur”.\n“Vətəndaşlarımızın yağlı qidalardan, siqaretdən uzaq durması və gündəlik ən azı bir saat piyada gəzməsi, ildə isə, sadəcə bir dəfə olaraq normal bir kardioloji mərkəzə müraciət edib müayinələrdən keçmələri məsləhətdir” deyə, - V.Zamanov tövsiyəsində vurğulayıb.


26.10.2015 18:01 | Baxış sayı: 16705\nNobel Mükafatları Komitəsinin qərarı ilə 1924-cü ildə ədəbiyyat üzrə Nobel mükafatı tanınmış polyak yazıçısı Vladislav Reymonta verildi. İsveç Akademiyası öz təqdimatında yazıçının bu ali ədəbiyyat mükafatına “dəyərli eposa – “Kəndlilər” romanına görə” layiq görüldüyünü vurğulayırdı.\nÜmumən götürsək, V.Reymont Polşanın Nobel mükafatı almış üçüncü nümayəndəsi idi. Ancaq bu sırada ən önəmli yer tutan böyük alim Mariya Skladovskaya-Küri milliyyətcə polyak olsa da, Nobel mükafatını Fransa təmsilçisi kimi qazanmışdı.\nYeri gəlmişkən, o, Nobel ödülü almış ilk qadın olmaqla bərabər, həm də bu mükafatı iki dəfə qazanmış birinci şəxs idi. 1903-cü ildə əri Pyer Küri ilə birgə fizika sahəsində mükafat alan bu xanım 1911-ci ildə kimya üzrə də mükafata layiq görüldü. M.Skladovskaya-Küridən sonra yalnız daha üç alim – ABŞ kimyaçısı Laynus Polinq (1954, 1970), fiziki Con Bardin (1952, 1972) və ingilis kimyaçısı Frederik Senger (1958, 1980) böyük elmi kəşflərinə görə belə ali şərəfə layiq görülüblər.\nƏdəbiyyat üzrə laureat Henrik Senkeviç isə 1905-ci ildə bu mükafatı alanda faktiki olaraq Polşa dövləti mövcud deyildi. Ölkə Rusiya, Avstriya-Macarıstan imperiyaları və Prussiya arasında bölünmüş vəziyyətdə idi. Birinci Dünya müharibəsi nəticəsində həmin dövlətlərin süqut etməsi polyak xalqına birləşmək və Polşa Respublikasına 1918-ci ildə öz müstəqilliyini elan etmək imkanı verdi.\nKonkret olaraq ədəbiyyat mükafatlarından söz açsaq, yenə də Nobel Komitəsinin polyak ədəbiyyatına xüsusi “isti” münasibəti bir qədər anlaşılmaz görünür. H.Senkeviç çox geniş yaradıcılığa malik olsa da, dünyada yalnız bir əsəri – tarixi-fəlsəfi “Kamo qryadeşi?” (“Yolun hayanadır?”) romanı ilə tanınır. Hərçənd, etiraf etmək lazımdır ki, bu roman həqiqətən dahiyanə əsərdir, amma müqayisə üçün onu da qeyd edək ki, məsələn, dünya ədəbiyyatına polyak ədəbiyyatı ilə müqayisədə dəfələrlə artıq töhfələr vermiş və təsir göstərmiş rus ədəbiyyatı nümayəndələri bir neçə dəfə namizəd göstərilməsinə baxmayaraq, o vaxtacan hələ də Nobel mükafatı ala bilməmişlər. 1924-cü ilin laureatı V.Reymont da dünya ədəbiyyatı miqyasında hər hansı bir “hünər”i ilə xüsusi seçilən qələm sahibi deyildi. Belə görünür ki, 1923-cü ildə olduğu kimi, bu dəfə də yenicə suverenlik qazanmış ölkənin mükafatlandırılması amili həlledici rol oynamışdı.\nVladislav Stanislav Reymont 1867-ci il mayın 7-də Polşanın Radom əyalətindəki Kobele Velke kəndində yoxsul bir ailədə doğulmuşdu. Kənd kilsəsində orqançalan işləyən atası Yozef doqquz uşaqlı ailəni çətinliklə dolandırırdı. Vladislavın üç yaşı tamam olmamış ailələri Lodz yaxınlığındakı Tuşino qəsəbəsinə köçür. Bu qəsəbədə kilsə daha böyük, orqançının qazancı isə nisbətən çox idi. Ata ailənin sonbeşiyi olan Vladislavın onun sənətini davam etdirməsini istəyirdi. Ancaq uşağın nə musiqi istedadının, nə də təhsilə marağının olmadığını görüncə kənd məktəbinin üçüncü sinfini bitirən kimi atası onu Varşavaya – dərzi işləyən qardaşının yanına sənət öyrənməyə göndərir. Əmisindən dərzilik sənətini həvəslə öyrənməyə başlayan Vladislav 1880-1884-cü illəri burada keçirir. Lakin fəhlə nümayişində iştirak etdiyinə görə Varşavadan çıxarılan yeniyetmə yenidən valideynlərinin yanına qayıtmalı olur. Çox keçmir ki, sərt təbiətli atasının və qatı dindar olan anasının tələbkarlığına dözməyərək evdən qaçır və səyyar teatr truppasına qoşularaq onlarla birlikdə ölkəni dolaşmağa başlayır. Teatr sənətinə qəlbən vurulan, lakin aktyorluq istedadı olmayan Vladislav tezliklə truppadan uzaqlaşsa da, burada topladığı həyat təcrübəsi və zəngin təəssüratlar gələcək yaradıcılıq fəaliyyətində onun çox karına gəlir.\nBundan sonra bir neçə il ürəyincə məşğuliyyət axtararaq bir müddət hətta Yasna Qoradakı Çenstoxovo monastırında rahib kimi vaxt keçirməli olur. Nəhayət, Vladislav dəmir yolunda nəzarətçi vəzifəsinə işə düzəlir. Bu işdə boş vaxtı çox olan gənc meylini mütaliəyə salır. Hələ uşaq yaşlarından romantik şeir kitablarını əlindən yerə qoymayan Vladislav gənclik dövründə daha ciddi ədəbiyyat nümunələrini oxumağa başlayır. Sistemli təhsil ala bilməsə də, mütaliəyə vurğunluq sayəsində gələcək yazıçı, bütün polyak klassikasını dərindən mənimsəməklə yanaşı, tərcümələr vasitəsilə rus, ingilis və fransız ədəbiyyatı nümunələri ilə də tanış ola bilir.\nİş yerindən ona yaşamaq üçün stansiya yaxınlığında balaca bir koma da vermişdilər və gənc tənha gecələrin uzunluğunu qısaltmaq üçün yazmağa başlayır. Təbii ki, onun forma və janrca son dərəcə “zəngin” olan ilk qələm təcrübələri oxuduğu əsərləri yamsılamaqdan ibarət idi. Yazıçının sonralar xatırladığına görə, heç birini üzə çıxarmadığı bu cızma-qaralar içərisində şeirlər, hekayələr, hətta roman və pyeslər də varmış. Bir müddət sonra yazdığı novellalardan altısını tanış ədəbiyyatçıya göstərən Vladislav onun müsbət rəyindən xeyli ruhlanır. Yalnız bundan sonra 1893-cü ildə hekayələrdən bəzilərini ədəbi mətbuatda dərc etdirir.\nTezliklə dəmir yolundakı işini itirsə də, “yaradıcılıq uğurları”ndan həvəslənən Vladislav həyatını bütövlüklə yazıçılıq fəaliyyətinə həsr etmək məqsədilə Varşavaya gəlir. Çörək pulu qazanmaq üçün iş tapa bilməyən gənc ilk vaxtlar çox ağır günlər keçirir. Onun həyatının bu mərhələsi başqa bir Nobel mükafatçısı, böyük Norveç yazıçısı K.Hamsunun “Aclıq” romanında müstəsna ustalıqla təsvir olunmuş gənclik illərini xatırladır. Dünya ədəbiyyatının bir sıra görkəmli nümayəndələri kimi kiçik yaşlarından hər cür məhrumiyyətlərlə üzləşərək sistemli təhsil və təlim görməyən V.Reymont böyük rus yazıçısı M.Qorkinin təbirincə desək, məşəqqətli “həyat universitetləri” keçərək ardıcıl mütaliə və yaradıcılıq inadkarlığı sayəsində Tanrının verdiyi istedadı, taleyin verdiyi şansı reallaşdıra bilir. V.Reymontun bioqrafiyasında K.Hamsunla eynilik təşkil edən daha bir cəhət hər iki yazıçının məhz kənd həyatı mövzusunda yazılmış bir romana görə dünyanın ən nüfuzlu ədəbi mükafatına layiq görülməsidir.\nNəhayət, bəxti üzünə gülən gənc ədəbiyyat həvəskarı Varşavada nəşr olunan ədəbi jurnalların birindən ictimai mövzuda məqalə yazmaq sifarişi alır. Və yazısını Polşada cox məşhur olan, özünün də şəxsi həyat təcrübəsindən yaxşı bələd olduğu Çenstoxovo monastırına həsr etmək qərarına gəlir. Beləliklə, 1894-cü ildə onun peşəkar ədəbiyyatda ilk addımı sayılan “Yasna Qora zəvvarları” oçerki jurnalda çap olunur.\n1896-cı ildə yazıçının yenə də canlı təəssüratlara əsaslanan “Komediantka” romanı nəşr edilir. Əsər səyyar teatr aktrisasının həyatından bəhs edir. Bu mövzunu yazıçı 1897-ci ildə nəşr etdirdiyi “Fermentlər” adlı növbəti romanında da davam etdirir. Bu əsərlərdə dəbdə olan naturalist və simvolist cərəyanların güclü təsiri aydın görünürdü.\n1897-ci ildə V.Reymontun ilk kitabı – “Görüş” adlı hekayələr toplusu, 1902-ci ildə isə “Sübhdən öncə” adlı ikinci kitabı nəşr olunur. 90-cı illərin axırlarında səyahətə çıxaraq Avropanın əsas mədəniyyət mərkəzlərini – London, Paris, Berlin, Roma şəhərlərini gəzməsi onun dünyagörüşünün və yaradıcılıq vüsətinin genişlənməsinə təkan verir.\n1899-cu ildə yazdığı “Vəd olunmuş torpaq” romanında yazıçının daha çox klassik tənqidi realizm metodunun prinsiplərinə uyğun gələn öz yaradıcılıq üslubunun elementləri müşahidə olunmağa başlayır. XIX əsr fransız və rus nəsrinin ən yaxşı ənənələrindən yaradıcılıqla bəhrələnən müəllif bu əsərdə ictimai ideyaları ön plana çəkərək Lodzda cərəyan edən fəhlə hərəkatının nümunəsində sənayeləşmə dövrünün ədalətsiz sosial münasibətlərini ustalıqla əks etdməyə nail olur. Əsərdə müəllif yalnız qazanc barədə düşünən yırtıcı kapital hakimiyyətinin insanların mənəvi dünyasını, mərhəmət, xeyirxahlıq kimi humanist duyğularını məhv etdiyini açıb göstərir. Polyak mənşəli ABŞ ədəbiyyatşünası Yeji Krjijanovskinin yazdığına görə, bu romanda müəllif özünü yazı texnikasını tam mənimsəmiş, istənilən ideyanı əks etdirə bilən dolğun əsər yazmağa qadir yetkin sənətkar kimi göstərə bilmişdir. Yeri gəlmişkən, dünya şöhrətli Polşa kinorejissoru Anjey Vaydanın bu roman əsasında 1976-cı ildə çəkdiyi bədii film də beynəlxalq miqyasda böyük rəğbət qazanmışdır.\n1900-cü ildə V.Reymont Varşava - Vyana sərnişin qatarında qəzaya düşərək ağır xəsarət alır. Qəza nəticəsində sağlamlığını itirsə də, dəmiryol şirkətinin ödədiyi yüksək məbləğli kompensasiya sayəsində maliyyə çətinliklərini aradan qaldırır və dolanışığını biryolluq təmin edir. Bununla da yazıçı maddi təminat qayğısından can qurtararaq həyatını tamamilə bədii yaradıcılığa həsr etmək imkanı qazanmış olur. Xəstəxanada yatarkən Aureliya Çablovska adlı tibb baçısı ilə tanış olan yazıçı tezliklə onunla ailə qurur və müalicəsini davam etdirmək üçün xanımı ilə birgə Parisə yola düşür. Bu minvalla həyatının on ildən artıq bir dövrünü orada keçirməli olur.\nElə müalicə dövründə V.Reymont nəsr yaradıcılığının ən uğurlu nümunəsi olan dörd cildlik “Kəndlilər” romanı üzərində işləməyə başlayır. Əsər 1902-1909-cu illər ərzində nəşr edilərək böyük ədəbi hadisə kimi qarşılanır. Polşa ədəbiyyatında polyak kəndinin epik mənzərəsini “Kəndlilər” qədər mükəmməl əks etdirən ikinci bir əsər tapmaq mümkün deyil. Adətən xalq həyatının bu cür panoram mənzərəsini epos təfəkkürü ilə əks etdirən çoxcildlik romanlarda müxtəlif nəsilləri təmsil edən surətlərin ömür yolunun bir neçə onillik dövrü əhatə olunur. V.Reymont isə bir ailənin timsalında, cəmi bir il ərzində baş verən hadisələr fonunda bu mürəkkəb vəzifənin öhdəsindən gəlməyə nail olmuşdur.\nƏsərin süjeti eyni bir qadına aşiq olmuş ata və oğulun faciəvi məhəbbəti nümunəsində polyak kəndinin ümumi faciəsini əks etdirmək üzərində qurulub. Hadisələrin cərəyan etdiyi ilin hər fəslinə uyğun olaraq, yazıçı romanın cildlərini də “Payız”, “Qış”, “Yaz” və “Yay” adlandırmışdır. Romanda müxtəlif sosial təbəqələr arasındakı ictimai kolliziyalar, surətlər arasındakı psixoloji konfliktlər, kəndli məişəti ənənələri, kəndlilərin torpağa, xalq adətlərinə bağlılığı kimi məsələlər öz əksini tapmışdır. Əsərin uğurlu alınmasının bir səbəbi də məllifin təsvir etdiyi mühitə uşaq vaxtlarından yaxşı bələd olması idi. Ümumbəşəri ideyalar daşımasına baxmayaraq, “Kəndlilər” romanı həm təsvir olunan mühitin, həm də personajların xarakterinə görə tam milli səciyyə daşıyan bir əsərdir. Pomanın ifadə tərzi görkəmli rus yazıçısı İ.S.Turgenevin Azərbaycan oxucusuna yaxşı tanış olan lirik nəsr üslubunu xatırladır. Maraqlıdır ki, əsərin birinci cildini çapa vermək ərəfəsində son redaktədən sonra müəllif onu yandıraraq bütün cildi təzədən yazmışdı.\nÇap olunan kimi müəllifinə böyük şöhrət qazandıran roman ümumilikdə otuzdan artıq dilə tərcümə edilmişdi (Təəssüf hissi ilə onu əlavə etmək istərdik ki, bir sıra Nobel mükafatçıları kimi, V.Reymontun da heç bir əsəri indiyə qədər dilimizə tərcümə edilməyib və ölkəmizdə çap olunmayıb).\nƏsər 1909-cu ildə Polşa Elmlər Akademiyasının xüsusi mükafatına layiq görüldü. “Kəndlilər”dən sonra V.Reymont çox əsərlər yazsa da, bu romanda qazandığı uğuru bir daha təkrarlaya bilmədi. 1910-cu ildə onun xatirələrlə zəngin olan memuar xarakterli “Xəyalpərəst”, 1911-ci ildə isə insanın həyatda öz yerini axtarmasına həsr olunmuş “Vampir” romanları çap edilir.\n1914-cü ildə vətəninə qayıdan V.Reymont Birinci Dünya müharibəsi illərini Polşada keçirir. Bu illər ərzində (1914-1918) yazıçı “1794-cü il” adlı iki cildlik tarixi romanını yazır. Polşaya dövlət müstəqilliyini bərpa etmək şansı vermiş müharibə zamanı onun belə bir mövzuya müraciət etməsi təsadüfi deyildi. Əsər Polşa tarixinin şərəfli bir dövründən – polyak xalqının general Tadeuş Kostyuşkonun başçılığı ilə Prussiya və Rusiya asılılığına qarşı milli azadlıq mübarizəsindən bəhs edir.\n1919-1920-ci illərdə ABŞ-a səfər edən yazıçı bundan sonra Varşava yaxınlığında səfalı bir yerdə tikdirdiyi Kolaçkovo malikanəsində yaşamağa başlayır. Ancaq çoxlu yaradıcılıq planları olan, sakit şəraitdə ancaq yazıb-yaratmaq barədə düşünən ədib bu niyyətinə çata bilmir. Ağır ürək xəstəliyi onu heç Nobel mükafatının təqdimat mərasimində iştirak etməyə də qoymur. Müalicə aldığı Paris xəstəxanasından Nobel Komitəsinə göndərdiyi kiçicik məktubda yazırdı: “1922-1923-cü ildən ürəyimdə ağrılar başlayıb. Deməyə sözüm çoxdur. Yazmaq istəyirəm, lakin bilmirəm, ölüm imkan verəcəkmi?” Ölüm imkan vermədi... və yazmaq arzusu gözündə qalan yazıçı dünyanın ən nüfuzlu ədəbi mükafatı ilə təltif olunandan cəmi bir il sonra – 1925-ci il dekabrın 5-də dünyadan köçdü.\nNobel mükafatçısının cismi Varşava qəbiristanlığının fəxri xiyabanında – Polşanın adlı-sanlı elm və mədəniyyət xadimləri ilə bir sırada dəfn edilsə də, ürəyi Polşa incəsənətinin digər görkəmli nümayəndəsi, böyük bəstəkar F.Şopenin ürəyi kimi Krakovdakı Müqəddəs Xaç məbədinin sütununa gömüldü.\nV.Reymontun sağlığında çap etdirdiyi son əsəri olan “Qiyam”(1924) adlı alleqorik romanında fermada saxlanılan heyvanların “hüquq bərabərliyi” uğrunda mübarizəyə qalxmaları və bu “etiraz aksiyası”nın ferma sahibi tərəfindən amansız terrorla qarşılanması təsvir olunur. Bu hadisələri kəskin satirik qələmlə təsvir etməklə, yazıçı dövrün ictimai reallıqlarına tənqidi münasibətini ifadə etmişdir. Əsərlə bağlı belə bir fikir formalaşmışdı ki, bu roman Rusiyadakı 1917-ci il Oktyabr İnqilabına parodiya kimi yazılıb. Buna görə də Polşada 1945-1989-cu illərdə mövcud olmuş kommunist rejimi dövründə bu əsər qadağan olunmuşdu.\nÖlümündən sonra V.Reymontun vətənində və Qərb ölkələrində çox da yüksək olmayan populyarlığı daha da səngidi. Bu gün onun adı yalnız mütəxəssislərə məlumdur. Otuz cildlik yaradıcılığından isə təkcə “Kəndlilər” romanı xatırlanır.\nV.Reymontun aforizmlərindən seçmələr\n- Biliklərimiz əbədiyyət zülmətində yanan kibrit çöpü kimidir.\n- Bütün həyatını yalnız bir ideyanın xidmətinə həsr edən heç də qürrələnməsin, sadəcə, onun bundan artığına qabiliyyəti çatmayıb.\n- Xeyirxahlar və bədxahlar yoxdur, ağıllılar və axmaqlar var.\n- Öz övladlarının gələcəyi naminə çalışmasını Allah insan üçün günah saymır.\n- Əbədi həyat qazanmaq üçün vaxtında ölməyi bacarmaq lazımdır.\n- Vətən yolunda canından keçmək vətənə xidmətin ən asan yoludur.\n- Toxum səpən hər kəs bol məhsul arzusu ilə yaşayır.\n- Allah səsvermə yolu ilə seçilmir deyə polyaklar onu bu qədər sevirlər.\n- Ömrünü vətənə xidmətə həsr etmək insana övladlarının gələcəyi barədə düşünməyi qadağan etmir.\n- İnsanlar Allahın, dünya isə insanların xəyalıdır.\n- Sevə-sevə oxuduğun kitabın son səhifəsini çevirərkən keçirdiyin sevinc və qüssə qarışıq hissi başqa heç zaman duya bilməzsən.\n- Darıxmaq varlıların xəstəliyidir.\n- İnsan təbiəti fəth etdi və onun təsiri altına düşdü, maşınları yaratdı və onların köləsinə çevrildi.\n- Qələbə həmişə məğlubiyyətdən baha başa gəlir.\n- Yalnız axmaqlar hər şeyi pula qurban verə bilər.\n- İt də öz damı üçün darıxır.\n- Həyatın xülyalarla məşğul olmağa vaxtı yoxdur.\n- Bəzi adamlar şöhrətə o qədər aludədirlər ki, yaxşı, ya pis mənada şöhrət qazanmağın onlar üçün fərqi yoxdur – təki şöhrət olsun.\n- İnsanın böyüklüyü onun mənsub olduğu mühitin, xalqın böyüklüyündən birbaşa asılıdır.\n- Bizim sivil görkəmdə görünmək cəhdimiz cırtdanın nəhəngin paltarını geyinməsinə bənzəyir.\n- İnsanın əməllərini öz iradəsi yox, həyat zərurəti müəyyən edir.\n- Dindarla ateistin fərqi axmaqlığın dərəcəsindədir.


Sabah Azərbaycanda hava əsasən yağmursuz olacaq - AZƏRTAC – Azərbaycan Dövlət İnformasiya Agentliyi\nEkologiya və Təbii Sərvətlər Nazirliyinin Milli Hidrometeorologiya Departamentindən AZƏRTAC-a verilən məlumata görə, Bakıda və Abşeron yarımadasında havanın dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Gecə və səhər bəzi yerlərdə duman, çiskin olacaq. Şimal küləyi əsəcək. Havanın temperaturu Abşeron yarımadasında gecə 0-3°, gündüz 7-9° isti, Bakıda gecə 1-3°, gündüz 6-8° isti olacaq. Atmosfer təzyiqi 763 millimetr civə sütunundan 757 millimetr civə sütununa yüksələcək. Nisbi rütubət gecə 70-80, gündüz 50-55 faiz təşkil edəcək.\nAzərbaycanın rayonlarında hava əsasən yağmursuz keçəcək. Gecə və səhər ayrı-ayrı yerlərdə duman olacaq. Şərq küləyi əsəcək. Havanın temperaturunun gecə 2° şaxtadan 3°-dək isti, gündüz 7-10° isti, dağlarda gecə 5-10°, yüksək dağlıq ərazilərdə 12-17° şaxta, gündüz 3° şaxtadan 2°-dək isti olacağı gözlənilir.\nNaxçıvan Muxtar Respublikasında hava əsasən yağmursuz keçəcək. Bəzi yerlərdə duman olacaq. Şərq küləyi əsəcək. Havanın temperaturu gecə 4-8°, dağlıq ərazilərdə 10-13° şaxta, gündüz 0-5° isti olacaq.\nYuxarı Qarabağ: Xankəndi, Şuşa, Xocalı, Xocavənd, Qubadlı, Zəngilan, Laçın, Kəlbəcər, Daşkəsən, Gədəbəy rayonlarında hava əsasən yağmursuz keçəcək. Bəzi yerlərdə duman olacaq. Şərq küləyi əsəcək. Havanın temperaturunun gecə 5-10° şaxta, gündüz 3° şaxtadan 2°-dək isti olacağı proqnozlaşdırılır.\nGəncə şəhərində, Qazax, Goranboy, Tərtər, Ağdam, Füzuli, Cəbrayıl rayonlarında hava əsasən yağmursuz keçəcək. Gecə və səhər bəzi yerlərdə duman olacaq. Şərq küləyi əsəcək. Havanın temperaturunun gecə 3° şaxtadan 2°-dək isti, gündüz 5-9° isti olacağı bildirilir.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz, Qusar rayonlarında hava əsasən yağmursuz keçəcək. Bəzi yerlərdə duman olacaq. Şərq küləyi əsəcək. Havanın temperaturunun gecə 0-5° şaxta, gündüz 3-7° isti, dağlarda gecə 5-10°, gündüz 0-3° şaxta olacağı ehtimal edilir.\nMərkəzi Aran: Mingəçevir və Şirvan şəhərlərində, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Hacıqabul, Salyan, Neftçala rayonlarında hava əsasən yağmursuz keçəcək. Gecə və səhər bəzi yerlərdə duman olacaq. Şərq küləyi əsəcək. Havanın temperaturunun gecə 2° şaxtadan 3°-dək isti, gündüz 7-10° isti olacağı ehtimalı var.\nMasallı, Yardımlı, Lerik, Lənkəran, Astara rayonlarında hava əsasən yağmursuz keçəcək. Gecə və səhər bəzi yerlərdə duman olacaq. Şərq küləyi əsəcək. Havanın temperaturunun gecə 0-5°, gündüz 6-9° isti, dağlarda gecə 2-7° şaxta, gündüz 0-5° isti olacağı gözlənilir.\nAZERTAG.AZ :Sabah Azərbaycanda hava əsasən yağmursuz olacaq\nİlin son günündə ölkə ərazisində 14 dərəcə isti olacaq


Bakının identikliyi – Azlogos\nBu yay (15 iyulda) Humbolt adına Berlin Universitetində küləklər şəhəri Bakıya həsr olunmuş beynəlxalq konfrans keçirildi.\nKonfransın təşkilatçıları, Berlin slavyanşünasları Torben Philipp və Clemens Günther mədəniyyətlərin, imperiyaların və qitələrin kəsişində yerləşən bu böyük şəhərin fenomenini şərh etmək üçün müxtəlif ölkələrdən tədqiqatçılar dəvət etmişdilər. Bu mənada Bakı, çağdaş humanitar elmlər üçün tədqiqat obyekti kimi çox əlverişlidir. Müasir nəzəriyyələrdə Avrasiya məkanının mədəniyyəti barədə ilk olaraq ön plana sərhədlər və regionlar, xalqlar və imperiyalar arasında olan münasibətlərə aid aspektlər çıxır. Mədəniyyətlərarası münasibətlərin necə yaranması, mövcudiyyəti və çağdaş dövrdə hansı vəziyyətə gəlib çıxması mövzusunda postsovet məkanı zəngin bilik mənbəyi, Azərbaycan və onun paytaxtı Bakı isə parlaq nümunədir.\nBeləliklə, elmi seminar çərçivəsində nələr barədə danışıldı və hansı konseptual düyünlərin ətrafında fənlərarası müzakirələr aparıldı? Berlin təşkilatçıları vurğulayıblar ki, Bakı, ilk növbədə, müxtəlif səpkili intensiv əlaqələrin baş verdiyi sərhəd boyu mərkəz qismində müzakirə olunur. Sivilizasiyaların və mədəniyyətlərin kəsişməsində rus-Azərbaycan, rus-İran, Azərbaycan-İran və Azərbaycan-alman əlaqələri necə qurulur? Çoxmillətli sovet konsepti, milli özünütəsdiq, dünya ədəbiyyatı və ya mədəni tərcümənin diskursu kimi formalaşdıran paradiqmalar hansı üsul ilə layihə işarələrini və daşıyıcı əsasları aşkar etməyə, işləyib hazırlamağa yardım edir? Bunların köməyilə – uzunmüddətli və bir necə nəsil tərəfindən – şəhərin özünüdərk strukturları və təsəvvür obrazları tikilmişdir.\nSəhər hesabatını (bu qəbildən olan konfranslarda ən prestijlisi) Çikaqolu gənc professor Lea Feldman oxudu. Qafqazın və Mərkəzi Asiyanın tədqiqatçısı Feldman, sözügedən əraziləri bir-neçə effektiv müasir nəzəriyyənin, marksist estetikasının, tərcümə nəzəriyyəsinə tənqidi yanaşmanın (critical translation studies) və postkolonial nəzəriyyənin köməkliyi ilə analiz edir. Feldmanın hesabatı onun yenicə işıq üzü görmüş “Avrasiyanın kandarında. Orientalizm və Qafqazda inqlabi estetika” (On the Threshold of Eurasia: Orientalism and Revolutionary Aesthetics in the Caucasus) kitabının əsasında tərtib olunub.\nAmerikalı mütəxəssis, bu kitabında çoxlu misallar gətirərək, məhz inqilabi Avrasiya haqqında ideyanın rus və Azərbaycan poeziyasında və nəsrində şərq və imperiya əlehinə diskursların qarşılıqlı əlaqəsinə necə imkan yaratdığını nəzərdən keçirir. Rus və sovet “Şərqi” konsepti, siyasi, estetik və elmi ideyaların sistemi kimi, o dövrün azərbaycanlılarının mətnlərində özünü necə göstərdi? Qafqazın (və bütövlükdə sovet çevrəsi), rus və ərəb-fars sələflərindən, islam metafizikasından və marksizm və leninizm dil nəzəriyyələrindən ilhamlanaraq, yaratdığı avanqard poetika sayəsində XX əsrin başlanğıcında monumental estetik və siyasi tərəqqiyə necə həlledici təsir göstərdiyi “Avrasiyanın kandarında” elmi işində nümayiş olunur. Bakının, şərq İnternasionalının mərkəzi, “şərqə açılan pəncərə” və xüsusi kosmopolit məkan kimi rolu incəsənət əsərlərində əks olunur (məsələn, Mikayıl Rəfili “Pəncərə”, 1929). Bunu, həmçinin, erkən sovet dövründə Xalq Marifləndirmə Komissarlığının nəşr etdiyi “İncəsənət” jurnalını diqqətlə oxuyarkən də müşahidə etmək mümkündür. Sosial mənsubluğun və identikliyin “digər” formaları özünü qatlarda, sərhəd boyu zonalarda, hardasa imperiya hakimiyyətinin güclü strukturlarının içindən və millətçiliyin qüdrətindən biruzə verir.\nÖzününkilərin içində yadlar\nBu sətirlərin müəllifinin məruzəsi Bakının geopoetikasına həsr olunub. Bakı, bakılı emiqrantlar Aleksandr Qoldşteynin, Aleksandr İliçevskinin, Afanasi Məmmədovun və Olqa Qriznovanın mətinlərinin prizmasından necə təsvir olunub və hiss etdirilib? Rusdilli romanların qəhramanları hansı yollarla və hansı addımların köməyi ilə dəniz kənarındakı şəhəri özləri üçün yenidən kəşf edirlər? Mətinlərdə şəhərin xəritəsi hansı topoqrafik nişanların və xronotopların əsasında cızılır? Sərhədlər hardan və hansı şəkildə təyin olunur, özününkilər və yadlar arasında, mərkəzlə kənar arasında, həmçinin müxtəlif mədəni kodlar arasında? Müəlliflər və fiqurları hansı ziddiyyətlərdə oynayırlar? Burda dəbdəbə səfalətlə, təmiz natəmizlə, ikiüzlülük dürüstlüklə, müasirlik keçmişlə, Avropa Asiya ilə bir-birinə qarışır. Bu kontekstdə perspektivin mənbəyinə – “özününkilərin içində yadlara”, yəni, qəhramanların özlərinin identikliyini analiz etmək və Rusiyada və Qərbdə məşhur olan gözəl romanların müəlliflərinin tərcümeyi-halına diqqətlə nəzər salmaq maraqlı olardı.\nİyul konfransının təşkilatçıları Torben Philipp və Clemens Günther’in birgə məruzələri çox maraqlı bir obraza, Neft Daşları obrazına və vizual mədəniyyətə toxundu. Şəhər tipli bu qəsəbə Bakının rəsmi hissəsini təşkil edir və Pirallahı rayonunun tərkibinə daxildir. Dünyada ilk dəniz platforması (1949-cu ildən) son dövr stalinizmin mühüm layihəsinə çevrildi və elə lap əvvəldən sovet rəssamlarını ilhamlandırdı. Son dövr stalinizm zamanından siyası “mülayimləşməyə” kimi “Neft Daşlarının təsəvvürü” necə dəyişdi? Alimlərin məruzələri, “Bakının İşıqları” bədii filminə (1950), Roman Karmenin sənədli filmlərinə və Tahir Salahovun “sərt üslublu” rəsmlərinə söykənərək, “Neft Daşlarının” antropologiyasına və topologiyasına əsaslanırdı. Burda yeni şaqulilik və üfiqilik meydana çıxır, utopiya ekrana gəlir və itaətsizlik göstərən təbiətin üzərində qələbə çalınır. Xəzərin dalğalarını ram edən yeni azərbaycanlılar, özlərini mədəni identifikasiyanın ağuşunda taparaq, öz keçmişlərinin üzərində məğrurca ucalırlar. “Neft Daşları” “başqa” Bakı təsüratı, daha yaxşı, tarixdən və adətlərdən azad olmuş Bakı təsüratı yaradır. Slavyanşünaslar, məruzəni, parlaq vizual şəbəkə ilə təchiz edib, Jeyms Bond haqqinda “Bir dünya belə azdır” (1999) Hollivud filmində “görunən” buruq platformasinin postsovet dovrundə “axirət” həyatının qısa xülasəsi ilə tamamladılar.\nBütün incəsənət növlərindən ən vacibi\nMaraqlıdır ki, Bakı haqqında məruzələrin əksəriyyəti bu və ya digər dərəcədə kinematoqrafla bağlı idi. Yerli universitetdən Valentina Smirnova, Fransanın Ruan şəhərindən İbrahim İbrahimov, bəstəkar və publisist Elmir Mirzəyev sənədli və bədii filmlərin vizual obrazlarından istifadə edərək, öz mülahizələrini qururdular. Valentina Smirnovanın məruzəsi bilavasitə 1920-30-cu illər Azərbaycan filmlərində Bakının şəhər məkanı mövzusuna həsr edilmişdi. Şəhər, özü özlüyündə 1920-ci illərdə sürətlə inkişaf edən kinoda mühüm simvolik rol oynayırdı. Ekrandakı urbanizm obyektləri müasirliyin və proqresin işarəsinə çevrilir. Nyu-York, Paris, Moskva və Berlin, tamaşaçıları cəlb edirlər, eyni zamanda onları qorxudur və tovlayaraq öz küçələrinin dalanlarına salırlar. Sürətlə çar Rusiyasının ən iri sənaye və iqtisadi mərkəzlərindən birinə çevrilən Bakı da, kinoda dinamik inkişaf edən şəhər məkanıı kimi diqqətə çarpır. Azərbaycan arxivlərində çoxlu vaxt keçirən və ordan nadir kinomateriallar əldə edən Smirnova, öz məruzəsində 1920-30-cu illərdə kinematoqrafın köməkliyi ilə bolşevik idealogiyasının Bakının şəhər məkanı ilə bağlı necə təsəvvür formalaşdırması haqqında tədqiqat aparır.\nRuan universitetinin (Normand universitetləri qrupuna daxil olan) aspirantı İbrahim İbrahimov öz məruzəsində kino-din-identiklik üçbucağına toxunur. Alim, 1916-cı ildən 1956-cı ilə kimi kinematoqrafı analiz edərkən, bir-neçə aydın misal əsasında milli kinonun din və meydana gələn yeni identiklik arasında necə eyni zamanda əməkdaşlıq və münaqişə zonasına çevrildiyini göstərir. Axı Azərbaycanda kinonun yaranması milli identikliyin qurulması ilə üst-üstə düşür. Kinoteatr isə bu prosesdə “təlqinedici” məqam kimi vacib oyunçuya çevrilir. Milli identikliyin dini tərkibi çevik obrazların köməkliyi ilə məqsədyönlü şəkildə “silinir” və emal edilir. Hələ dünən, itaət və inam əlaməti sayılan yaylıq (kəlağayı), bu gün bəzək əşyasına və praktiki geyim elementinə çevrilir.\nKulturoloq və bəstəkar, Berlinin Humboldt Universitetinin Slavistika İnstitutunda çalışan Elmir Mirzəyev rejissor Vaqif Mustafayevin qısa metrajlı “Hər şey yaxşılığa doğru” (1997) filmini seminarda təqdim və təhlil etdi. Bu filmdə Bakı, Qarabağ münaqişəsi dövründə, faciəvi absurd və öldürücü sarkazmla dolu qaranlıq, müdhiş bir məkan kimi verilib. Rejissor sadə və dahiyanə süjet vasitəsiylə – əsgərlərin sink tabutda qeydiyyat ünvanı üzrə gətirdikləri, Bakı ermənisi olur – o dövr şəhər əhlinin bütün korlanmış identikliyini, soyuqluğunu və çaşqınlığını əks etdirib. Bu aləmdə reaksiyalar avtomatizm üzərində qurulub, əməllər kollektiv təhdəlşüur qoxusu verir, dillər isə iki yerə haçalanır, özü də rus dili “keçmiş ana dilinə” çevrilir. Elmir Mirzəyev, Mustafayevin kinayəli sürrealizminin sovet dövrünün simvollarını necə tərs üzünə çevirdiyini və filmin səhnələrinin, duyulmayan müharibənin nəhs ab-havasını hiss olunacaq dərəcədə ötürdüyünü göstərdi.\nMirzə Fətəli Axundovun iziylə\nYekun “axşam” məruzəsini aspirant Günay Rzayeva oxudu. Məruzə, ölkənin çox məsələdə borclu olduğu yazıçının adının müəssisələrin, institutların və kitabxanaların adlarında itib-batdığı barədədir. Niyə? – deyə məruzənin müəllifi səslənir – bəlkə ona görə ki, Axundov, yumşaq desək, kifayət qədər dindar olmayıb? Bizim dövrümüzdə isə, möminlərin hisslərinin toxunulmaz olduğu dövrdə, Axundovun qatı din əlehdarı olması, ola bilsin, vətəndaş şüurunun həmrəyliyi perspektivindən əlverişli görünməsin. Bunun yalnız ehtimal olduğunu təkid edən Rzayeva – yeri gəlmişkən, Axundov yaradıcılığının tədqiqatçısı – bəzi qrup məsələləri xüsusi qeyd edir ki, onlarsız mədəniyyətlə məşğul olmaq ənənəvi “arxiv axtarışına” çevrilərdi.\nYekunda hansı nəticələrə gəlmək olar? Birincisi, demək olar ki, praktiki olaraq, bütün məruzələrin mövzuları Bakı və bakılılar idi. İkincisi, çoxlu sayda misallar vizual mədəniyyətdən, ilk növbədə kinodan gətirilir. Çoxlu sayda nəzər nöqtəsi sovet hakimiyyətinin ilk onilliyinə toxunurdu. Böyük təsir bağışlayan əksər konseptlərin, aktual elmi diskursların üzərində qurulduğunu qeyd etmək vacibdir: postkolonial nəzəriyyənin, geopoetikanın, vizual antropologiyanın, identiklik nəzəriyyəsinin və s.\nGənc tədqiqatçılar – slavyanşünaslar, türkoloqlar, kulturoloqlar, incəsənət və memarlıq tarixçiləri – Bakı ilə sadəcə maraqlanmırlar, əksinə, yeni materiallar axtarıb tapırlar, fenomenin öyrənilməsi üçün yeni yanaşmalar işləyib hazırlayırlar, doğma, ilk baxışdan bizə çox yaxşı tanış olan yerlərə və hadisələrə yeni perspektivdən baxmaq imkanı yaradırlar. Bütün bunlar bizi sevindirməyə bilməz. Berlində keçrilən konfrans, indentiklik və mədəniyyət məsələlərinə müasir yanaşmaları daha çox vurğulayır, nəinki, hazır konseptlər təqdim edir və mühüm problemləri həll etməyə çalışırdı. Buna görə də, alman slavyanşünaslığının əsasında təşkil olunan, şəraitdən asılı olmayan, əksinə, özünün tədqiqat obyektlərində, metodlarında və nəticələrində müstəqil olan bir seminar ərsəyə gəldi.


"Qarabağ” PAOK-un braziliyalı futbolçusunu transfer edib » www.tezadlar.az\nYay "transfer pəncərəsi”nin son günündə "Qarabağ” növbəti futbolçu transferini həyata keçirib.\n"Tezadlar.az" xəbər verir ki, "Report"un klubun rəsmi saytına istinadən verdiyi məlumata görə, Yunanıstanın PAOK klubunda çıxış edən Pedro Enrike bu mövsümü icarə əsasında Azərbaycan təmsilçisinin heyətində keçirəcək.\n27 yaşlı futbolçu həm sol cinah yarımmüdafiəçisi, həm də hücumçu kimi çıxış edir.\nQeyd edək ki, daha öncə İsveçrənin "Sürix” klubunda da oynamış braziliyalı vinger 2016-cı ildə Fransanın "Renn” klubundan PAOK-a keçib. Braziliyalı oyunçu Saloniki klubunda 23 oyunda 6 qol vurub.


Lənkəranın heyvandarlıq təsərrüfatlarında epizootiya əleyhinə profilaktik tədbirlərə başlanılıb - AZƏRTAC – Azərbaycan Dövlət İnformasiya Agentliyi\nYanvar ayının ilk günlərindən başlayaraq Kənd Təsərrüfatı Nazirliyi yanında Dövlət Baytarlıq Xidməti (DBX) ölkədə "Epizootiya əleyhinə profilaktika və diaqnostika tədbirlər planı"na uyğun olaraq, iti yoluxucu xəstəliklərə qarşı profilaktik peyvəndləmə və diaqnostik müayinə tədbirlərinə başlayıb.\nDBX-dən AZƏRTAC-a bildiriblər ki, Dövlət Baytarlıq Xidmətinin Lənkəran Rayon Baytarlıq İdarəsi iribuynuzlu, təkdırnaqlı heyvanlar arasında qarayara və ev itləri arasında quduzluq xəstəliklərinə qarşı profilaktik peyvəndləmə tədbirləri aparır. Bununla yanaşı, iribuynuzlu heyvanlardan brusellyoz xəstəliyinin müayinəsi məqsədilə qan nümunələri alınır. Tədbirlər yekunlaşdıqdan sonra ərazilərdə profilaktik dezinfeksiya işləri həyata keçirilir. Rayonda iribuynuzlu, təkdırnaqlı heyvanlarda və donuzlarda qarayara xəstəliyinə qarşı aparılan tədbirlərin fevralın birinci ongünlüyünə kimi yekunlaşdırılması nəzərdə tutulur.\nAZERTAG.AZ :Lənkəranın heyvandarlıq təsərrüfatlarında epizootiya əleyhinə profilaktik tədbirlərə başlanılıb


ƏVƏZ ZEYNALLININ APELLYASİYA MƏHKƏMƏSİ OLACAQ – Xural qəzeti\nXural Yazıldığı tarix 12 May 2013\nMayın 13-də saat 14.30-da Bakı Apellyasiya Məhkəməsində “Xural” qəzetinin baş redaktoru Əvəz Zeynallının işi ilə bağlı başlayan apellyasiya məhkəməsi hakim Əflatun Qasımovun sədrliyilə davam edəcək.\nXatırladaq ki, Bakı Apellyasiya Məhkəməsində hakim Əflatun Qasımovun sədrliyilə mayın 3-də “Xural” qəzetinin həbsdə olan baş redaktoru Əvəz Zeynallının apellyasiya şikayəti əsasında məhkəmənin hazırlıq iclası baş tutub. Müdafiə tərəfinin hakim tərkibinə etirazı ilə bağlı verdiyi vəsatət qəbul olunmayıb.\nBu vəsatətin verilməsinə səbəb hakim Ə.Qasımov və məhkəmə tərkibinin təkrarən bu dəfəki prosesə baxmaması üçün əsaslı səbəblərin olması ilə bağlı olub. Çünki eyni tərkib baş redaktorun həbsindən sonra onun avtomobilində, evində və ofisində aparılmış axtarışla bağlı olan məhkəmə qərarından verilən apellyasiya şikayətinə baxıb və müdafiə tərəfinin əleyhinə qərar çıxarıb. Ə.Qasımovun sədlik etdiyi kollegiya etirazı qəbul edib və baxılması üçün Apellyasiya Məhkəməsinin sədrinə təqdim edib. İclas başlayarkən hakim Əflatun Qasımov ötən iclasda məhkəmə heyətinin tərkibinə etirazla bağlı verilmiş vəsatətin qəbul olunmadığını və hazırkı heyətlə məhkəmə prosesinə davam etdiriləcəyini bildirib.\nİclasda Bakı şəhər Vergilər Departamentinin Baş hüquqşünası İsmayıl Abbasov da iştirak edib. Vergilər Naziriliyi Bakı Ağır Cinayətlət Məhkəməsinin qərarından narazı olduğunu bildirib.\nMəlumat üçün bildirək ki, BACM-nin Ə.Zeynallı haqqında çıxardığı hökmdə AR CM 213.1 maddəsilə qaldırılmış iddia qismən təmin edilib və baş redaktor həbsdən azad edildikdən sonra vergi borclarına görə xəzinəyə 4076 manat köçürməsi qərara alınıb. İlkin instansiya məhkəməsində Vergilər Nazirliyinin əməkdaşı mütəxəssis qismində çıxış edərək, istintaq zamanı “vergi borcları” ilə bağlı göstərilən 7 min manatdan çox məbləğin düzgün hesablanmadığını bildirsə də, apelltyasiya şikayəti verilrkən Vergilər Nazirliyi də iddiasını artıqmaq qərarına gəlib.


İlham Əliyevin inamsızlıq andı | Azadliq\nHome Seymur Həzi İlham Əliyevin inamsızlıq andı\nBu mənada proseslərin ən effektiv məcrası dinc xalq etirazlarıdır. Ola bilsin ki, Ilham Əliyev həm də bu etirazları səngitmək niyyəti güdüb. Ona imkan verməmək isə seçkinin saxtalaşdırıldığını düşünən hər kəsin borcudur. Təbii ki, fəallıq göstərməklə…\nİlham Əliyev komandasından narahat imiş\nMillətin Cəmil müəllimi FOTO


Narkotik istifadəçisi olan ananın görüntüləri hər kəsə dəhşətə gətirdi -Körpə təhlükədədir (VİDEO)\n“Narkotik istifadəçisi qadın hər gün axşam saatlarında Suraxanı rayonu Qaraçuxur qəsəbəsində məscidinin qarşısında uşağını diləndirir”.Bu barədə “Azərbaycan Uşaqları” İctimai Birliyinin sədri Kəmalə Ağazadə paylaşım edib.\nK.Ağazadə bildirib ki, qadın uşağının diləndiyi pulları narkotik vasitə almağa sərf edir:\n“Həm özü, həm də həyat yoldaşı bu vəziyyətdədir. İki yaşlı uşaq təhlükəli durumdadır. Uşaq ailədən dərhal uzaqlaşdırılsın. Bir neçə ay öncə bu ailənin qaldığı evin yanında qarajda yanğın çıxıb. Bu insanlar həmin qarajda kimlərləsə, nələrsə edib.\nMənim narahatlığım iki yaşlı uşaqdır. Kim zəmanət verə bilər ki, yanğın yenidən çıxmayacaq? Artıq qaraj yoxdur, demək ki, ora gələnlərlə yanğını evdə çıxara bilərlər, o zaman uşağın aqibətini siz deyin…”.\nO əlavə edib ki, evin ünvanını aidiyyəti qurumlara təqdim edə bilər.\nDaxili İşlər Nazirliyi Suraxanı rayonu Qaraçuxur qəsəbəsində məscidinin qarşısında uşağını diləndirərək narkotik alan qadınla bağlı yayılan görüntülərə münasibət bildirib.\nDİN-in mətbuat xidmətinin əməkdaşı, polis leytenantı Zeyni Hüseynov Oxu.Az-ın sorğusuna cavab olaraq bildirib ki, məsələ barədə araşdırma aparılır:


2 Salnamələr 32 | Onlayn Müqəddəs Kitab | Yeni dünya tərcüməsi\n2 Salnamələr 32:1—33\nSinaxerib Yerusəlimi hədələyir (1—8)\nSinaxerib Yehovaya meydan oxuyur (9—19)\nMələk Aşşur ordusunu məhv edir (20—23)\nHizqiyyənin xəstəliyi və qürrələnməsi (24—26)\nHizqiyyənin nailiyyətləri və ölümü (27—33)\n32 Bütün bunlardan və Hizqiyyənin sədaqətli işlərindən+ sonra Aşşur padşahı Sinaxerib yürüş edib Yəhudaya soxuldu. O, qala-şəhərləri mühasirəyə aldı ki, divarlarını uçurub şəhərləri istila etsin.+ 2 Hizqiyyə Sinaxeribin Yerusəlimə qarşı müharibə etməyə gəldiyini görəndə 3 əmirləri, igidləri ilə məsləhətləşib qərara gəldi ki, şəhərdən kənardakı bulaqların gözünü tutsun.+ Onlar bu işdə Hizqiyyəyə dəstək oldular. 4 Xeyli adam yığıldı. Xalq: «Nə üçün Aşşur padşahları gəlib bu qədər su tapsın», — deyib bulaqların, ölkədən axan çayın qabağını kəsdi. 5 Bundan əlavə, Hizqiyyə cəsarətini toplayıb uçmuş divarı bərpa etdi, üstündə bürclər ucaltdı və bayır tərəfdə ikinci divar da tikdi. Həmçinin Davud şəhərindəki Təpəni*+ bərpa etdi, xeyli silah və qalxan düzəltdi. 6 Xalqın üzərində sərkərdələr qoydu. Onları şəhər darvazasının yanındakı meydana toplayıb ürəkləndirdi: 7 «Cəsur olun, möhkəm olun! Aşşur padşahından+, onun böyük qoşunundan qorxub dəhşətə gəlməyin! Bizimlə olanlar onunla olanlardan çoxdur.+ 8 O, insan gücünə arxalanır, bizim isə arxamızda Allahımız Yehova durub. O, bizim döyüşlərimizi aparacaq».+ Xalq Yəhuda padşahı Hizqiyyənin bu sözlərindən ürəkləndi.+ 9 Bundan sonra ordusu ilə birlikdə Lahişdə+ olan Aşşur padşahı Sinaxerib adamlarını Yerusəlimə+, Yəhuda padşahı Hizqiyyənin və yəhudalıların yanına göndərib dedi: 10 «Aşşur padşahı Sinaxerib belə deyir: “Siz kimə güvənirsiniz+ ki, mühasirədə ola-ola Yerusəlimdə belə rahat oturmusunuz? 11 Hizqiyyə “Allahımız Yehova bizi Aşşur padşahının əlindən qurtaracaq” deməklə sizi aldadır.+ O, sizi aclıqdan, susuzluqdan öldürəcək. 12 Bu, həmin o Hizqiyyə deyil, Allahınızın səcdəgahlarını, qurbangahlarını dağıdıb+ Yəhuda və Yerusəlimə: “Yalnız bir qurbangahın qabağında səcdə qılın, onun üstündə qurbanlar yandırın”, — demişdi?+ 13 Məgər mənim, ata-babalarımın xalqlara nə etdiyindən sizin xəbəriniz yoxdur?+ Məgər o xalqların allahları onların torpaqlarını mənim əlimdən qurtara bildi?+ 14 Ata-babalarımın məhv etdiyi xalqların allahlarından hansı biri xalqını mənim əlimdən xilas edə bildi ki, sizin də Allahınız sizi mənim əlimdən qurtarsın?+ 15 Qoymayın ki, Hizqiyyə sizi aldatsın, sizi belə azdırsın!+ Ona inanmayın, çünki heç bir xalqın, heç bir səltənətin allahı xalqını mənim, ata-babalarımın əlindən qurtara bilməyib, o ki qaldı sizin Allahınız!”»+ 16 Sinaxeribin adamları Yehova Allahın və Onun qulu Hizqiyyənin əleyhinə başqa sözlər də dedilər. 17 O, namə yazıb+ İsrailin Allahı Yehovanı təhqir etdi+ və Ona qarşı belə dedi: «Necə ki başqa xalqların allahları öz xalqlarını mənim əlimdən qurtara bilməyib,+ Hizqiyyənin Allahı da öz xalqını mənim əlimdən qurtara bilməyəcək». 18 Onlar ucadan yəhudi dilində danışırdılar ki, şəhər divarının üstündə olan Yerusəlim əhlini qorxudub dəhşətə salsınlar və şəhəri zəbt etsinlər.+ 19 Onlar başqa xalqların əllə düzəldilən allahlarının əleyhinə dedikləri sözləri Yerusəlimin Allahı üçün də dedilər. 20 Amma Hizqiyyə padşah və Amuz oğlu Əşiya peyğəmbər+ bu barədə durmadan dua edir, göylərə əl açıb imdad diləyirdilər.+ 21 Onda Yehova mələk göndərib Aşşur padşahının ordugahındakı bütün döyüşçüləri, sərkərdələri, başçıları məhv etdi.+ Beləliklə, padşah rüsvayçılıq içində ölkəsinə qayıtdı. Bir gün öz allahının məbədində olanda doğma oğulları onu qılıncla öldürdü.+ 22 Beləcə, Yehova Hizqiyyəni və Yerusəlim sakinlərini Aşşur padşahı Sinaxeribin və başqa düşmənlərinin əlindən qurtarıb onlara hər tərəfdən dinclik verdi. 23 Çoxları Yerusəlimə Yehovaya bəxşişlər, Yəhuda padşahı Hizqiyyəyə gözəl sovqatlar gətirdi.+ Bundan sonra Hizqiyyə bütün xalqların gözündə böyük hörmət qazandı. 24 O vaxt Hizqiyyə xəstələnib ölüm yatağına düşdü. O, Yehovaya dua etdi.+ Allah Hizqiyyənin duasını qəbul edib ona əlamət verdi.+ 25 Hizqiyyə isə ona edilən yaxşılığın qarşısında naşükürlük etdi. O qürurlandı, həm özünü, həm də Yəhuda ilə Yerusəlimi Allahın qəzəbinə düçar etdi. 26 Lakin Hizqiyyə qürurunu sındırdı,+ bəli, o və Yerusəlim əhli Allaha boyun əydi. Ona görə də Hizqiyyənin dövründə Yehovanın qəzəbi onların üzərinə gəlmədi.+ 27 Hizqiyyə çoxlu var-dövlət, şöhrət qazandı.+ O, qızıl, gümüş, daş-qaş, balzam, qalxan və qiymətli əşyalar yığmaq üçün anbarlar+ tikdi. 28 Taxıl, təzə şərab, yağ anbarları, eləcə də qoyun-keçi üçün ağıllar, başqa heyvanlar üçün tövlələr tikdi. 29 Özü üçün şəhərlər inşa etdi, çoxlu qoyun-keçi, mal-qara sahibi oldu. Allah ona çoxlu var-dövlət verdi. 30 Hizqiyyə Gihon+ sularının yuxarı mənbəyini bağlayıb+ onları qərbə, Davud şəhərinə+ tərəf yönəltdi. O gördüyü hər işdə uğur qazandı. 31 Amma Babil əyanları ondan ölkədə baş vermiş əlamət+ barədə soruşmaq üçün elçilərini göndərəndə Allah onu tək buraxdı ki, onu sınağa çəksin+ və ürəyindəkiləri üzə çıxarsın.+ 32 Hizqiyyənin qalan işləri, xeyirxah əməlləri+ Amuz oğlu Əşiya peyğəmbərin aldığı vəhydə+, Yəhuda və İsrail padşahlarının kitabında yazılıb.+ 33 Hizqiyyə ata-babalarına qovuşdu, onu Davud oğullarının qəbiristanlığına qalxan yoxuşda dəfn etdilər.+ Bütün Yerusəlim əhli və Yəhuda onu hörmətlə dəfn etdi. Oğlu Mənəssə onun yerinə taxta çıxdı.


“Biz dünyanın enerji xəritəsini dəyişdirdik” - İlham\n“Biz dünyanın enerji xəritəsini dəyişdirdik” - İlham Əliyev\n15:47 30 Avqust 2018 Oxunub : 1373\nGürcüstan hökumətinin başçısı təyin olunmasından qısa müddət sonra Mamuka Baxtadzenin Azərbaycana səfər etməsi Azərbaycan-Gürcüstan əlaqələrinin çox yüksək səviyyədə olduğunu bir daha göstərir.\nAzVision.az xəbər verir ki, bunu Azərbaycan Prezidenti İlham Əliyev avqustun 30-da Bakıda Gürcüstanın Baş naziri Mamuka Baxtadze ilə görüşdə deyib. Dövlət başçısı bildirib ki, əsrlər boyu xalqlarımız dostluq, mehriban qonşuluq şəraitində yaşayıblar:\n"Bu gün iki müstəqil dövlət arasındakı əlaqələr möhkəm təməl üzərində qurulub. Gürcüstan və Azərbaycan birlikdə bir çox önəmli layihələri icra edib. Biz dünyanın enerji xəritəsini birgə səylərlə dəyişdirdik. Nəqliyyat istiqamətində birgə həyata keçirdiyimiz layihələr Avrasiya qitəsi üçün böyük önəm daşıyır. Bütün bu layihələrin icrasında həm Gürcüstan, həm Azərbaycan, həm Türkiyə tərəfi fəal əməkdaşlıq edir".\nÖlkə başçısı hesab edir ki, indiki dövrdə biz ticarət dövriyyəsinin artırılması ilə bağlı əlavə səylər göstərməliyik: "Mən bilirəm ki, Gürcüstanda çox gözəl investisiya iqlimi mövcuddur. Biz çox şadıq ki, Azərbaycan uzun illərdir Gürcüstana xarici sərmayə qoyan ölkələr arasında birinci yerdədir. Biz bu gün bir çox məsələləri müzakirə edəcəyik, o cümlədən regional əməkdaşlıq məsələlərini".\nTeqlər: İlham-Əliyev Gürcüstan


Heydər Əliyev Fondu tərəfindən Şamaxı şəhərində inşa edilən 2 nömrəli körpələr evi-uşaq bağçasının və rayonun Meysəri kəndində əsaslı təmir olunan körpələr evi-uşaq bağçasının mayın 25-də açılışları olub.\nAZƏRTAC xəbər verir ki, Azərbaycan Respublikasının Prezidenti İlham Əliyev və birinci xanım Mehriban Əliyeva açılışlarda iştirak ediblər.\nDövlətimizin həyata keçirdiyi sosial-iqtisadi siyasətdə uşaqların təlim-tərbiyəsinin təşkili, onların sağlamlığının qorunması diqqət mərkəzində saxlanılır. Bu sahədə həyata keçirilən layihələrə Heydər Əliyev Fondu mühüm töhfələr verir. Fondun ölkəmizdəki məktəbəqədər tərbiyə müəssisələrinin yenidən qurulması, yeni, müasir uşaq müəssisələrinin inşası sahəsindəki fəaliyyəti müstəsna əhəmiyyətə malikdir. Uşaqların təlim-tərbiyəsinin Heydər Əliyev Fondunun fəaliyyətinin əsas istiqamətlərindən birini təşkil etdiyini "Məktəbəqədər təhsil müəssisələrinin inkişafı” proqramı bir daha təsdiqləyir. Azərbaycanın birinci xanımı Mehriban Əliyevanın rəhbərlik etdiyi Fondun təhsillə bağlı fəaliyyət dairəsində məktəbəqədər təhsil müəssisələrinin yenidən qurulmasına, bu sahədə ciddi keyfiyyət dəyişikliyinə nail olunmasına geniş yer ayrılıb və bu sahədə çox mühüm nəticələr əldə edilib. Şamaxı rayonunun ehtiyacları nəzərə alınaraq Heydər Əliyev Fondunun təşəbbüsü ilə bu rayonda inşa olunan 2 uşaq bağçası Fondun həyata keçirdiyi bu cür layihələrin ardıcıl xarakter aldığını bir daha aydın göstərir.\nŞamaxıdakı 2 nömrəli körpələr evi-uşaq bağçası ilə tanışlıq zamanı dövlətimizin başçısına və birinci xanıma məlumat verildi ki, 110 yerlik bu müəssisədə uşaqların təlim-tərbiyəsi ilə məşğul olmaq üçün hərtərəfli şərait yaradılıb. Bir sözlə, binada uşaqların gələcəyin sağlam vətəndaşı kimi yetişmələri üçün hərtərəfli şərait qurulub. Qruplar yaradılarkən müasir təlim-tərbiyə qaydaları rəhbər tutulub. Uşaqların istirahəti və əyləncəsi üçün geniş imkanlar açılıb. Təhsil ocağındakı bütün otaqlar lazımi avadanlıqla təchiz edilib. Burada balacaların ilk yaşlarından intellektual, fiziki və əqli inkişafı, onların istedad və qabiliyyətlərinin üzə çıxması, sağlamlıqlarının qorunması, insanlarla ünsiyyətin qurulması diqqət mərkəzində saxlanacaq.\nFüzuli-Ağdam avtomobil yolunun təməli qoyulub YENİLƏNİB 11:40 18.10.2021


Katerina Duska — Vikipediya\nyun. Κατερίνα Ντούσκα\nKaterina Duska Avroviziya 2019 səhnəsində\n6 noyabr 1989 (32 yaş)\nMinos EMI/Universal Music Group\nKaterina Duska (yun. Κατερίνα Ντούσκα; d. 6 noyabr 1989, Monreal, Kvebek, Kanada) — Yunanıstan müğənnisi. O, "Better Love" mahnısı ilə Yunanıstanı İsrailin Tel-Əviv şəhərində keçirilən 2019 Avroviziya Mahnı Müsabiqəsində təmsil etmişdir.\nKaterinanın 2015-ci ildə Embodiment adlı debüt albomu işıq üzü görmüşdür. 2018-ci ildə o, albomundan olan mahnılarnı Afinada konsert zalında ifa etmişdir. Albomdan yer alan mahnılar İsveç bəstəkarı Albin Li Meldau tərəfindən bəstələnmişdir. O, Afinada keçirilən digər konsertlərdən birində Katerina ilə birlikdə səhnə almışdır. Katerina eyni zamanda həmin ilin dekabrında yunan musiqiçisi Petros Klampanis ilə birlikdə konsertdə çıxış etmişdir.\n↑ "Petros Klampanis - Athens - December 30 - Kathimerini". www.ekathimerini.com. İstifadə tarixi: 15 yanvar 2019.\n"Oneiro mou" Yunanıstan Avroviziya Mahnı Müsabiqəsində\nMənbə — "https://az.wikipedia.org/w/index.php?title=Katerina_Duska&oldid=6006983"\nBu səhifə sonuncu dəfə 19 iyun 2021 13:50 tarixində redaktə edilib.


"Sumqayıt" 3-cü pilləyə yüksəldi – YENİLƏNDİ\n14 Mart 2018, 21:52\nBu gün Topaz Premyer Liqasında XX tura yekun vurulacaq.\nSport7.az xəbər verir ki, bu turun maraqlı gözlənən qarşılaşması "Bakcell Arena”da oynanılacaq. 8-ci kilometr qəsəbəsində yerləşən stadionda "Neftçi” "Qarabağ”ı qəbul edəcək.\n"Qəbələ”nin dünən xal itirməsi "Qarabağ”ı bir qədər də rahatlaşdırıb. "Köhlən atlar”ın bu oyunda uduzması belə onlar üçün ciddi mənada heç nəyi həll etməyəcək. "Neftçi”yə isə xal vacibdir. Bu tur "Kəpəz”i qəbul edən "Sumqayıt”ın qələbə şansları yüksək olduğunda "Neftçi” də 3 xal üçün oynayacaq.\n"Zirə” isə qış fasiləsindən sonra düşdüyü "qara zolaq”dan "Səbail”i yenməklə xilas olmaq arzusundadır.\nQeyd edək ki, bu turdan sonra Topaz Premyer Liqasında milli komandanın toplanışı ilə əlaqədar fasilə elan olunacaq. "CBC Sport” "Zirə” – "Səbail” qarşılaşmasını canlı yayımlamayacaq.\nTopaz Premyer Liqası, XX tur, 14 mart\n"Zirə” - "Səbail” 1:1\n(Riçard Qadze, 17 - Apakidze, 54)\n"Zirə”: 1. Anar Nəzirov (k), 3. Jozef Bum, 4. Vüqar Mustafayev, 5. Adil Nağıyev, 7. Sadio Tounkara, 8. Milan Duriç, 9. Aleksandr Dedov, 14. Tellur Mütəllimov, 18. Yani Urdinov, 38. İlkin Muradov, 43. Riçard Qadze\n"Səbail”: 1. Emil Balayev, 3. Tamazi Tsetsxladze, 4. Rahil Məmmədov, 7. Fəhmin Muradbəyli, 13. Faruk Miya, 15. Nikoloz Apakidze, 17. Vüqar Nadirov (k), 26. Kamal Qurbanov, 29. Yevgeni Koçuk, 92. Vaxıt Orazsaxedov, 99. Maudo Jarjue\nEhtiyat oyunçular: 25. Elxan Əhmədov, 5. Kərim Diniyev, 10. Nurlan Novruzov, 11. Elman Taqayev, 18. Aqşin Qurbanlı, 23. Ayron Stati, 24. Ruslan Əmircanov, 98. Kamran Əliyev\nHakimlər: Orxan Məmmədov, Vüqar Bayramov, Rahil Ramazanov, Rauf Cabbarov.\n"Neftçi” - "Qarabağ” 0:0\n"Neftçi”: 94. Rəşad Əzizli, 15. Ruslan Abışov (k), 2. İlkin Qırtımov, 25. Kiril Petrov, 5. Anton Krivotsyuk, 8. Emin Mahmudov, 10. Derlis Meza Kolli, 17. Rəhman Hacıyev, 7. Namiq Ələsgərov, 11. İqnasio Herrera, 22. Mirabdulla Abbasov\nEhtiyat oyunçular: 1. Səlahət Ağayev, 26. Ömər Buludov, 20. Elnur Süleymanov, 97. Elnur Cəfərov, 77. Elvin Sərkərov, 6. Rəşad Sadiqov, 21. Məhəmməd Mirzəbəyov, 9. Lukas Qomes, 12. Mayk Kampaz, 19. Fransisko Qarsiya\n"Qarabağ”: 13. İbrahim Şehiç, 2. Qara Qarayev, 5. Maksim Medvedev, 10. Pedro Enrike, 11. Mahir Mədətov, 14. Rəşad Sadıqov (k), 20. Riçard Almeyda, 32. Elvin Yunuszadə, 77. Donald Qerye, 91. Coşqun Diniyev, 99. Dani Kintana\nEhtiyat oyunçular: 12. Şahruddin Məhəmmədəliyev, 1. Anton Kanibolotski, 7. Rahid Əmirquliyev, 21. Arif Daşdəmirov, 22. Əfran İsmayılov, 25. Ansi Aqolli, 44. Ağabala Ramazanov, 52. Yakub Jezniçak, 70. Nicat Süleymanov, 90. Ramil Şeydayev\nBakı. "Bakcell Arena”, 18:00. CBC Sport, canlı.\n(Bəhlul Mustafazadə, 72, İmamverdiyev, 89 - Korotetski, 44)\n"Sumqayıt”: 1. Fərhad Vəliyev, 3. Vurğun Hüseynov (k), 5. Vüqar Bəybalayev, 9. Amil Yunanov, 10. Cavid İmamverdiyev, 11. Ehtiram Şahverdiyev, 13. Bəhlul Mustafazadə, 14. Bəxtiyar Həsənalızadə, 18. Tural Axundov, 19. Azər Salahlı, 32. Rəşad Eyubov\nEhtiyat oyunçular: 23. Mehdi Cənnətov, 2. Rail Məlikov, 6. Kamal Mirzəyev, 7. Cavid Tağıyev, 17. Nicat Qurbanov, 25. Süleyman Əhmədov, 70. Ülvi İsgəndərov, 77. Elnur Abdullayev\n"Kəpəz”: 22. Sergey Litovçenko, 15. İqor Korotetski, 13.Şəhriyar Rəhimov (k), 4. Şəhriyar Əliyev, 18. Tural Cəlilov, 91. Dario Frederiko, 16. Giuli Manjqaladze, 20. Tərzin Cahangirov, 7. Roman Hüseynov, 48. Dieqo Souza, 9. İlkin Sadıqov\nEhtiyat oyunçular: 1. Davud Kərimi, 55. Tərlan Qasımzadə, 5. Tural Nərimanov, 6. Ceyhun Cavadov, 12. İlyas Səfərzadə, 2. Yusif Cəfərov, 21. Murad Səttarlı, 10. Tural Rzayev, 3. Dedimar Ferreyra\n20:00. Sumqayıt, "Kapital Bank Arena"\nTurun digər oyununda "Keşlə” və "Qəbələ” 1:1 hesablı bərabərliyə razılaşıblar.\nAvropa Liqasının finalı ilə bağlı görüş keçirildi\nAvropa Liqası: 1/16 final mərhələsinin oyunlarının vaxtı\nKarateçilərimizdən üç medal\nQurbanov ilin məşqçisi seçilməsindən danışdı\nReynaldo Bakıya gəldi\nAvropa Liqası: 1/16 final mərhələsinin püşkü atıldı\n"Boulevard"a "calanan" Stuxlikin maaşı nə qədərdi?\nÇempionlar Liqası: 1/8 finalın cütləri müəyyənləşdi\n"Neftçi"nin oyununa hakim təyinatı\nSübhan Əliyev: "Bundan itirən yalnız Azərbaycan futbolu olacaq"\nİlin son turunun vaxtı açıqlandı\nİdmançılarımız dünya kubokunda\nHakimlər və Hakim-inspektorlar bir araya toplandı - FOTOLAR\nMessi 43-cü het-trikinə imza atdı\nAFFA rəsmiləri yığma ilə görüşdü - FOTOLAR\nƏrzurum klubu ilk dəfə "Fənərbaxça"ya qarşı - "Topaz"\nTürkiyə derbisində 4 qol - VİDEO\n"Ayaks"dan 8 qol - VİDEO\n"Roma"dan çətin qələbə - VİDEO\nMessidən "het-trik", "Barsa"dan darmadağın - VİDEO\n"Çelsi"dən səfərdə çətin qələbə - VİDEO\n"Qarabağ"ın ingilis rəqibi məğlub oldu - VİDEO\n"Liverpul" "şeytanın qıçın qırdı" - VİDEO\n"Neftçi" baş məşqçisini qovdu\nTərlan Əhmədov: "Məsafə 9 metr olmalıdı, daha 12 metr yox"\n"Qarabağ"a qələbə gətirən qol - VİDEO\nQurban Qurbanov: "Nəsə dəyişən deyil"\nAzərbaycan kuboku: "Qarabağ"la "Qəbələ"dən qələbə - YENİLƏNİB\nElşad Əhmədov: "Marko Deviç zədəli olanda çətinliklə üzləşirik"\n"Zirə" uddu, “Neftçi” uduzdu - YENİLƏNDİ\n"Arsenal" erməni təxribatı ilə bağlı bəyanat yaydı\nÖlkə Futbolu, Manşet, Video